2010 maiatza | Garaigoikoa\nTximintx euskara elkarteak bere blogean kanal berria zabaldu du. Euskararen herriak ezagutuz izena du. Bertan UEMAren barruan dauden herri guztien berri emateko asmoa dute: zer bisitatu daitekeen, zer egin, zer bizitza kulturala duen, non lo egin eta abar aipatuta. Arnasguneak deitu izan zaizkie herri hauei, Fishmanen terminologiari jarraituz. Eta euskararen aldeko eragile guztiek arnasgune hauek zaindu eta sendotzeko beharraz egiten dute berba. Tximintxen ekimen hau ere bide horretan...\nAskotan aipatu dut blog honetan transmisioa. Azken aldian egin diren ikerketetan bikotearen hizkuntzari garrantzi berezia eman izan zaio. Eta jakin badakigu ere oso zaila dela bikotearen hizkuntza ohiturak aldatzea. Hori dela eta, bikotea zer hizkuntzatan ezagutu den itzelezko garrantzia du. Kalean dauden aukerak hortxe daude. Baina interneten ere badaude ligatzeko aukerak. Gehienak erdaretan, baina baten bat ere euskaraz dago. Eta horien artean Kaixomaitia. Transmisiorako tresna ona izan...\nGarabidekoek euskararen berreskuratze prozesuari buruz lehen liburuxka eta DVDa argitara eman dute. Irrikitan nago ikusi eta irakurtzeko. Momentuz, trailerrarekin konformatu beharko. Euskararen berreskuratzea: hizkuntzak biziberritzeko gako batzuk from Garabide on...\nOrain dela hiru urte Errepaso ederra eman nion orain dela hiru urte portfolioari. Hilabete berean 7 artikulu horren gainean. Bonbardaketa galanta. Baina beste gauza batzuei ere egin nien tartea orain dela hiru urteko maiatzean. Jardunaldi batzuen berri eman nuen blogean: euskara.dat izenekoak, euskara nola landu astialdian izenekoak, Hik hasikoen udako ikastaroak eta UEUko udako ikastaroetako bat. Horrez gain, nire alderik punkiena atera nuen Se habla español izeneko kantua hona ekarrita...


Fitxategiak – Page 75274 – Mediateka\nGaiak: erlijioa: mirakulua, erlijioa: prozesioa, kontakizuna, landareak: anbuloa\n00:05:27 erlijioa: prozesioa San Joakinen prozesioan Orbarakoak Orbaitzetakoekin joaten ziren eta bi Abaurrekoak ere elkarrekin joaten ziren. Orain egingo balitz orduan bezala izango litzateke, herri bakoitzak bere parrokiako gurutzea eramango luke. Jendea dotore jartzen zen, baina ez zuten zaraitzuarren jantzia janzten. Meza nagusiaren ondoren berendua jaten zen. Herri bakoitzak bere lekua zuen eta oso ongi pasatzen zuten. Bueltan, oraindik errepiderik ez zegoenean, bidean etenaldia egiten zen eta Orreagako Birjinari errezatzen zitzaion. Denak joaten ziren oinez. "Gordetzaileek" eramaten zuten ardoa. Herri guztiko aurrezkiak gordetzen zituztenak ziren. Berenduan soberan gelditzen zena, berriz herrira heltzean, gizonek Udaletxean bukatzen zuten. Gero ia, dena galdu egin da.\n00:08:15 erlijioa: prozesioa Orreagako prozesioa. Jendeak Aezkoako jantzia darama. Meza nagusia, berendua eta buelta egiten da. Bera gaztea zenean Orbaratik kamioi bat ateratzen zen jendea Orreagara joan zedin. Gaur egun hau da dirauen prozesio bakarra.\n00:10:45 erlijioa: mirakulua, kontakizuna San Estebaneko ermita lehenengo aldiz egin zutenean, joan nahi zutenek, harria prestatzen ari ziren eta herriko jaun bat joan zen idiekin egurra ateratzera. Idiekin egurra ateratzen ari zenean, lurra ireki egin zen eta idiak hil ziren egurrarekin batera erortzean. Jendea joan zenean, idiak zulotik kanpo belar jaten aurkitu zituzten egurrarekin batera. Gero ermita egin zuten.\n00:13:14 kontakizuna, landareak: anbuloa Anbuloak biltzera joaten ziren txerriei neguan emateko. Beti joaten ziren ermita eroria zegoen lekura. Lurreanzegoen San Estebaneko burdin laukitxo bat. Errezatzen aritzen zitzaizkion Santu hari. Jende asko joaten zen. Ume jaio berriak eramaten ziren hara, Orreagara eta San Joakinera. Lehen fede eta debozio gehiago zegoen.\n00:14:44 kontakizuna Gerra garaian, gizon baten semeak Gerrara eraman zituzten eta bera, San Estebaneko ermitara joan zen eta bere semeak Gerratik ongi bueltatzen baziren ermita berreraikiko zuela zin egin zuen. Itzuli ziren semeak osorik eta orain bertan dagoen ermita berak egindakoa da.\nIR-023g-B Su navegador no es compatible con el elemento de audio. 14:46


Gogoratu: Zuzeu Gaztea saria, 150 euro martxoan zeuretzako • ZUZEU\nGogoratu: Zuzeu Gaztea saria, 150 euro martxoan zeuretzako\nZuzeu Gaztea sariak beste 150 euro ditu martxoan zeuretzako\nDagoeneko hilabete erdia joan zaigu baina oraindik ere parte har dezakezu martxoko Zuzeuko Gaztea sarian.\nGogoratu gazte, hogeita hamar urte azpikoa bazara eta zer kontatua baduzu (testu, audio, marrazki, argazki, bideo… bidez), 150 euro ditugula hilabetero zeuretzako; Azkue fundazioaren laguntzarekin banatzen dugun saria. Anima zaitez parte hartzera!\nUrtarrilean Katalin Antxiak eskuratu zuen “Kirol arroparekin bueltaka…” artikuluagatik.\nOtsailean Alazne Sainz Gil de Paulesek irabazi zuen “Feminaziak sutan” idatziarekin.\n30 urte baino gutxiagoko egileen artikulu originalak beharko dute izan, aurretik inon argitara gabeak, eta izen abizenez sinatuak, argazki eta guzti.\nLehiaketa honen xedea, euskaraz idatzi nahi duten gazteak kitzikatzea da, haien lanak kontsolidatutako hedabide batean argitaratzeaz gain, dirutxo bat irabazteko aukera emanez hilabetero-hilabetero. Gainera, ZUZEUko Erredakzioaren laguntza izango dute euren lanak behar bezala idatzi eta argitaratzeko, etengabeko aholkularitza baten bidez.\nArtikuluak originalak beharko dute izan, eta inon argitara gabekoak.\nArtikulua argitaratzen den unean, egileak 30 urte baino gutxiago dituela erakutsi beharko du.\nArtikulu edo sarrerak ZUZEUn argitaratu beharko ditu egileak, bertan erregistratu eta WordPress editorea erabiliz.\nArtikulu edo sarrera bakoitza hilabeteko gainerakoekin lehiatuko da, betiere 30 urtez azpikoetan. (Horretarako egileak editorean GAZTEA kategoria markatuko du).\nEgileak erregistratzean emandandako benetako izen-abizen eta argazkiz sinatuko du.\nTaldean edo batek baino gehiagok idatzitako lanak ere argitara daitezke, baina sinatzaile bakarrari emango dio ZUZEUk saria, gero berak behar bezala bana dezan. Nahi bada, artikuluaren amaieran jar daitezke gainerako egileen izenak.\nArtikulu bakoitzak 300 hitz ukango ditu, gutxienez, eta argazki edo ilustrazioren bat ere beharko du, hau ere gutxienez.\nLan guztiek Zuzeuren erabilera baldintzak bete beharko dituzte.\nArgitaratutako artikuluak , ZUZEUko gainerako guztiak bezalaxe, Creative Commons aitortu lizentziapean geratuko dira.\nNahi haina artikulu argitara daiteke.\nEpai-mahaiak kontutan hartuko ditu:\nArtikuluaren edukia eta formaren bikaintasuna.\nIdatzitakoa izan dadila ZUZEUren erabiltzaileen interesekoa eta, ahal den neurrian, eztabaida eragilea.\nTestu soilaz gain, sareko kontakizun modu berriak erabiltzea ere hartuko da kontutan: argazkiak, multimedia, grafikoak, e.a. Horretarako egileak tresna edo bestelakoen beharrik balu, ZUZEUko erredakzioak bideratuko dizkio.\nSaria nori dagokion ZUZEUko erredakziokoek erabakiko dute eta hilabete bakoitzaren lehenean jakinaraziko da nor izan den aurreko hilabeteko irabazlea.\nSaria bat eta bakarra izango da hilabetero, baina epaimahaiak ez ematea ere erabaki lezake, baldin eta argitaratutako lanek behar besteko mailarik ez dutela eskaini irizten badiote. Hala balitz, hilabete horretako diru-saria, hurrengo hilekoari gehituko litzaioke. Eta hala.\nArgitaratutako artikuluren batek behar besteko kalitaterik ez baleuka, ZUZEUko erredakziokoek kendu ahal izango dute argitaratutako lekutik.\nEpaimahaiaren erabakia eta araudi hau onartu egin beharko dira parte hartu ahal izateko.\nUrtarrilaren 1ean hasita, ZUZEU orainkariak Azkue Fundazioaren laguntzaz 150 euroko saria emango dio hilabete bakoitzean artikulu onena argitaratzen duen gazteari, alegia, 30 urtez azpiko egileari.\n(Informazio gehiago edo beste zerbait nahi baduzu, idatzi lasai, eta ez ahaztu, hogeita hamarretik gorakoa bazara ere, gustu handiz irakurriko ditugula ZUZEUn zuk zeuk egindako sarrerak).…\nAzkue Fundazioa, lehiaketa, Zuzeu Gaztea Saria\nZiurtatuta al dago euskarazko gutxiengo maila hezkuntzan?\nDemografia hizkuntza politikan: Hizkuntza Politika Birpentsatzen Bernard Spolsky-ren eskutik\nAbian da Julene Azpeitia 34. ipuin lehiaketa\nHizkuntza murgilketa indartu Euskal Herriko hezkuntzan\n[Uda erotikoak] Hondartzako Eneritz 3\nEuskal Herriaren orena


Hiri-inguruneak herritarren elikadurari nola eragiten dion aztertu dute Bilboko hiru auzotan - Info - UPV/EHU\nInprimatu Hiri-inguruneak herritarren elikadurari nola eragiten dion aztertu dute Bilboko hiru auzotan\nHiri-inguruneak herritarren elikadurari nola eragiten dion aztertu dute Bilboko hiru auzotan\nBilboko hiri-ingurunea hobetzeko ekintzak proposatu dituzte partaidetza bidezko UPV/EHUko ikerketa batean\nLeyre Gravina. Argazkia: Jon González. UPV/EHU.\nUPV/EHUko Erizaintza eta Osasun Sustapeneko ikerketa-taldearen ikerketa batean, elikadura-inguruneari buruz herritarrek duten pertzepzioaren konparazio kualitatiboa egin dute Bilboko maila sozioekonomiko desberdineko hiru auzotan. Fotosolasaren metodologia erabili dute horretarako. Ikerketa inpaktu handiko Appetite aldizkarian argitaratu dute. Hiru auzoetako bizilagunek hartu dute parte proiektuan, eta aztertu eta azaldu dute nola eragin diezaiokeen beren auzoak beren elikadurari.\nLehendik egindako ikerketek frogatutzat eman dute osasungarriak ez diren elikadura-inguruneek badutela eragina herritarren elikadura-joeretan. Baina orain arte ez ziren aztertu ingurune horien alde sozioekonomikoak eta haiek dietan duten eragina. UPV/EHUko Medikuntza eta Erizaintza Fakultateko doktore Leyre Gravinak adierazi duenez, “testuinguru sozioekonomiko desberdineko hiru auzotako —Deustu (maila sozioekonomiko altua), Uribarri (ertaina) eta San Frantzisko (baxua)— elikadura-ingurunearen pertzepzio kualitatiboa alderatu dugu lehen aldiz, fotosolasaren metodologia erabiliz (ingelesez, photovoice). Hala, Bilboko espektro osoa aztertu dugu, azaldu ahal izateko nola eragiten dieten auzoek herritarrei, bereziki elikadurari dagokionez”.\nFotosolasaren azterketan, parte-hartzaileek (aipatutako auzoetako 23 bizilagun, guztira) “beren ingurunea, beren auzoa, aztertu dute berek ateratako argazkiak erabiliz eta taldeka eztabaidatuz —azaldu du Gravinak, zeina baita UPV/EHUko Erizaintza eta Osasun Sustapeneko ikerketa-taldeko ikertzaile nagusia—. Azkenean, ikerketa-taldeak sei gai hauetan bildu zituen eztabaidagai guztiak, eta hauen bidez definitu edo deskribatu dugu Bilboko elikadura-ingurunea: elikadurarekin lotutako portaera ez osasungarriak, kultura-dibertsitatea, saltokien eraldaketa, giza harremanak, prekarietatea eta elikadura osasungarria”.\nLiburu bat, ekintza politikoen proposamenak eta proiektu berri bat\nNahiz eta hiru auzoetan nabarmendu duten kalitate handiko elikagaiak eta produktu freskoak eskura daitezkeela, modu ez osasungarrian elikatzeko arrazoiez jardun zuten parte-hartzaileek; izan ere, agerian jarri zuten neurriz kanpo kontsumitzen direla alkohola (maila altuko auzoan), elikagai azukredunak (maila altu eta ertainekoan) eta janari lasterrak (maila ertain eta baxuko auzoetan). Hala, “ikusi genuen desberdinak zirela bai ingurunea bai auzo bakoitzaren beharrak —dio ikertzaileak—; baina antzekotasunak ere hauteman genituen hiruretan: nazioarteko elikagaien dibertsitate eta eskuragarritasun handia dago guztietan; gure kulturan, ospakizun handietan, ongi ikusia dago alkohol eta edari azukredun asko edatea; herritarrek eta agintariek inplikazio eskasa dute auzoak hobetzeko, eta, azkenik, saltoki txikiek eta merkatu publikoek elikadura osasungarria sustatzen dute, kalitate oneko elikagaiak, hurbileko harremana eta produktu freskoak eskaintzeaz gainera”.\nAuzoen artean aurkitutako aldeek agerian jarri dute herritarren elikadura-joeren faktore erabakigarriak direla elikagaien eskuragarritasuna, elikagai-denden dibertsitatea eta faktore sozial eta kulturalak. “Gure emaitzek eman duten informazioaren arabera, hobeto ulertuko dugu nola eragiten dioten hiri-inguruneek herritarren elikadurari berdintasun-ikuspegi batetik”, dio. Gravinak nabarmendu nahi izan du herritarren partaidetzako proiektu honen balio nagusia dela “ikerketaren emaitzak ekintza politikoko proposamen bihurtu ahal izatea, aztertutako eremua hobetu ahal izateko, eta aukera izatea hobetzeko beharrak eta proposamenak komunitateko gainerako kideei (baita arduradun politikoei ere) agerian jartzeko. Horrenbestez, herritarrek beren ingurunea hobetzeko sortu dituzten politika eraginkorragoak bultzatzen dira; izan ere, inguruneak eragina izango du osasunean”.\nIkerketa-taldeak hobekuntza-ekintza horiek udal-agintariei helarazi dizkie, politika gomendagarrien txosten baten bidez. Bestalde, Fotovoz Bilbao proiektua argazki-liburuan jaso dute ikerketa, eta webgune honetatik deskarga daiteke: Nire Osasun Auzoan. Halaber, Gravinak jakinarazi du Fotovoz 2 proiektua jarri dutela martxan: “MugiBiL deitu diogu, eta hiru auzoak aztertuko ditugu jarduera fisikoaren ikuspegitik. Ziur gaude hainbat gairi buruz jardungo garela, hala nola hirigintzaz, garraioaz, mugikortasunaz, auzoetako irisgarritasunaz, zahartzeaz, generoen arteko aldeez, garbitasunaz, faktore mugatzaile sozialez eta abarrez. Ikerketa berri honek ikuspegi osoagoa emango digu, jakiteko nola eragin dezaketen elikadurak eta jarduera fisikoak —zeinak faktore garrantzitsuak baitira— herritarren obesitatean, eta osasunean, azken batean”, esanez amaitu du.\nHerritarrek berek beren ingurunea hobetzeko sortutako politika eraginkorragoak proposatzea sustatzen du fotosolasaren proiektuak (Zelai R. García / UPV/EHU).


[Galeria eta bideoa] Antxo, erabat geldituta : Oarsoaldeko Hitza\n[Galeria eta bideoa] Antxo, erabat geldituta\nDuintasunaren defentsa egiteko ehunka antxotarrek hartu dituzte barrutiko kaleak. Herriko komertzio gehienek pertsianak jaitsita mantendu dituzte. Lezoarrekin batera zutabe erraldoia osatu dute Donostiara joateko.\nKolektibo prekarizatu guztiek bat egin dute Antxoko manifestazioan.\nKasik erabateko jarraipena izan du gaurko greba orokorrak Antxon. Herriak grebarekin bat egin duela esan daiteke, kolektiboa guztiak ordezkatu baitira gaur Antxon egindako mobilizazioetan; pentsiodunak, gazte prekarizatuak, langileak, mugimendu feminista… denak bizitza, lan eta pentsio duinen alde. Pasaian, Antxon izan dira grebarekin lotutako ekitaldiak; Trintxerpen, San Pedron eta Donibanen ez dira egin, HITZAk jaso duen informazioaren arabera.\nGoizeko 9:00etan osatu dira pikete informatiboak Gure Zumardian eta herriari bira eman diote. Ordurako komertzio guztiek pertsianak jaitsita zituzten; hau da, oso komertzio gutxik zabaldu dituzte ateak gaur, herriak grebari emandako babesaren seinale. Okindegi bakar batek mantendu ditu ateak irekita, baita Eroski eta Dia supermerkatuak ere.\n10:00ak aldera baina, hasi da mobilizazio handia. Gure Zumardia izan dute abiapuntu, Eskalantegi kalera jo dute eta ozen esanez bestelako eredu ekonomiko eta soziala nahi dutela, herriari bira eman diote. Nafarroa etorbidera iritsi orduko, ehunka pertsonek osatzen zuten duintasunaren aldeko taldea. Eroskira iritsi direnean, barrura sartu dira hainbat grebalari eta azkenean supermerkatuak ere pertsiana jaistea erabaki du. Dena dela, giro baketsua nagusitu da uneoro.\nHasierako puntu berberean amaitu da manifestazioa. Berriz ere greba egiteko arrazoiak asko direla esan ondoren, tren geltokirantz jo dute. Bertan, Lezotik eta portutik iritsitako taldeak zituzten zain. Zutabe berri, handiago eta indartsuagoa eginda, errepideko errail bat okupatu dute, elkarrekin Donostiara joateko.\nGoizak Antxon utzitako irudirik onenak bildu ditu HITZAk.


Diotenez subjektua iragan mendean hil zen, Jainkoa hil eta justu ehun urtera. Hotsa dabil subjektua prozesu aragitu dela. Objekturik gabeko prozesu tolesgabea, kudrela, on hutsa eta ergela. Dena leku eta momentu berean. Ez dago kontraesanik, prozezua baizik. Objekturik gabeko ni esaten diodan prozesua. Baina ez dut nik esaten, ahotan da. Hotsa dabil.


Mercadonak hitzarmen kolektiboa sinatu du sindikatuekin - Mercadona\nMercadonak Enpresako Hitzarmen Kolektibo berria eta Berdintasun Plana izenpetu ditu Unión General de Trabajadores (UGT) eta Comisiones Obreras (CCOO) sindikatuekin. 2019ko urtarrilaren 1ean sartuko dira biak indarrean, eta bost urte iraungo dute.\nBerdintasuna eta langileen eskubideak are gehiago bermatzen ditu lan-hitzarmen berriak, eta sendotu egiten du Mercadonak enplegu egonkor eta kalitatekoarekin duen konpromisoa; halaber, indartu egiten du langileen erosahalmena hobetzeko enpresaren erabakia: 1.300 euroko soldata gordina, hileko, gehi konpainiaren ordainketa-politikaren araberako osagarriak (urtean % 11ko igoera, 5. mailaraino); oinarrizko soldataren igoera progresiboa, KPIaren araberakoa, eta hobekuntzak gauez lan egiteagatik eta hotzagatik ordaintzen diren plusetan.\nGure konpromiso soziala: kontziliazioa eta laneko egonkortasuna, are hobeak\nGizarte-gaiei dagokienez aitzindari eta abangoardian jarduteko Mercadonaren xedeari jarraikiz, enpresako hitzarmen kolektibo berriak zenbait neurri sozial esanguratsu jasotzen ditu, eta indartu Mercadonak lana eta familia uztartzeko lehendik zituen konpromisoak. Neurri berrien artean daude hauek: zazpi astera luzatzen da aitatasun-baimena (legeak bost astekoa agintzen du), eta soldataren % 100 jasoko dute aldi baterako ezgaitasunagatik bajan dauden langileek (18 hilabetez, gehienez ere). Halaber, luzatu egin da seme-alabak zaintzeko eszedentzia, umeek 12 urte bete arte. Bestalde, beren zaintzapean 12 urtez beheko adingaberen bat duten eta lanaldi murriztua daukaten langileek eskubidea dute kontratua lanaldi partzialekora aldatzea eskatzeko adingabeak 15 urte betetzen dituen arte eta, ondoren, lanaldi osora itzultzeko, hala nahi izanez gero. Halaber, aukera ematen du hitzarmenak hiru urtera arteko eszedentzia eskatzeko, lanpostua erreserbaturik dela, genero-indarkeriarik jasanez gero, bai eta egoera horietarako berariazko beste zenbait eskubidez baliatzeko ere.\nGainera, hitzarmen berriak dio gehienez ere astean bi egunez egin daitezkeela 10 lanordu eguneko; "lanordu-poltsaren" truke egun osoak ordaindu behar direla agintzen du, 12 ordu edo gehiago pilatu badira; fitxatzeko sistema bat aplikatuko dela iragartzen du, eta agintzen du ez zatitzeko denbora-tarte totaletan bost ordutik beherako lanaldiak. Logistika-alorreko langileei, berriz, urtean gutxienez zazpi asteburu ematen dizkie jai, eta lanaldiaren urteko egutegiak ezartzen dizkie.\nBerdintasun Plana: "Erantzukizun bera, soldata bera"\nSindikatuetako ordezkariekin Mercadonak sinatu duen Berdintasun Planak sendotu egiten du aukera-berdintasunaren aldeko konpainiaren jokabidea, eta indartu aurreko Planeko zenbait lorpen; adibidez, 2017an emakumeen esku egotea barne-sustapen bidezko zuzendaritzako postuen % 47, edo berdintasuna ezinbesteko balioa izatea Konpainiaren ereduan, zeinak 1997tik aplikatzen baitu, zeharka, "erantzukizun bera, soldata bera" printzipioa.\n1993an ekin zion Mercadonak bere Erabateko Kalitatearen Ereduari eta, harrezkeroztik, konpainiak etengabe sustatu du emakumeen eta gizonen arteko berdintasuna lanerako aukeran, trebakuntzan eta kategoria-igoeretan, baita familia eta lana uztartzeko alorrean ere. Aurreko Plana indarrean izan den bitartean horrela jokatu duela konpainiak egiaztatu du Berdintasun Batzordeak, horretarako berariaz sortuak.\nBehatoki parekidea, malgutasuna eta eraginkortasuna areagotzeko\nBehatoki parekide bat sortzea ere adostu dute sindikatuek eta Mercadonak. Hitzarmena sinatu duten alde guztiek osatzen dute Behatokia, zeinaren helburua hau baita: malgutasun eta eraginkortasun handiagoa ematea konpainiari lanaldiei eta haien banaketari dagozkien hobekuntzak ezartzeko. Mercadonaren proiektu berrien gaineko informazioa etengabe jasoko duenez Behatokiak, aldez aurretik bidal diezazkioke konpainiari sailkapen profesionalari, lanaldiari eta haren banaketari buruzko gomendioak.\nFeSMC-UGTko Estatuko merkataritza Sindikatuko arduraduna den Ana Micó Maestrek adierazi duenez, hitzarmen honen sinadurari esker "lortu egin dira Mercadonako langileen eta, noski, Unión General de Trabajadores sindikatuaren aldarrikapen historikoetako asko: soldata igoera erreal eta eraginkorrak, langile guztientzat, KPIaren arabera eta konpentsaziorik eta xurgapenik gabe; hobekuntzak lana, familia eta norberaren bizitza uztartzeko politiketan, ordainpeko eta ordaindu gabeko baimenetan, logistikan... Hitzarmen hau negoziatzen ari ginela, mahai gainean izan ditugu gai horiek guztiak. Positibo deritzegu hitzarmen kolektibo berriak jasotzen dituen beste zenbait alderdiri ere, aukera emango baitute lanaldiari eta haren banaketari dagozkion beste hobekuntza batzuk progresiboki ezartzeko. Hobekuntza horiek direla medio, hobeto banatu dezakete langileek beren denbora, lanekoa eta atsedenekoa, denon artean sortu dugun eta gu ere partaide aktibo gaituen Behatokiaren bitartez. Zenbait aldarrikapen eta eskakizun esanguratsu aztertuko ditu Behatokiak; besteak beste, lanaldiaren banaketa. Negoziazio-prozesuan FeSMC-UGTren ordezkari izan diren lankideek erantzukizunez eta koherentziaz jardun dute, eta onartu egin dute hitzarmen berria, jakinik, betiere, beren osotasunean hartu eta baloratu behar direla hitzarmenak. Ziur gara, bestalde, hitzarmena betearaziko dutela, Mercadonan lan egiten dutenek geroz eta lan- eta gizarte-kondizio hobeak izan ditzaten".\nCCOOko Zerbitzuen Federazioko idazkari nagusi José María Martínezek, berriz, balorazio hau egin du hitzarmenaz: "Tresna bat da merkataritzaren sektorean eta, jakina, Mercadonan ere nabaritzen ari diren erronkei ekiteko. Izan ere, hitzarmenak aukera emango die sindikatuei ezarri nahi diren proiektu berrietan esku hartzeko eta lan-kondizioetan zer eragin izango duten aztertzeko. Hitzarmen kolektibo honen estaldura dela-eta, bermatuta dago lanaldiaren eta sailkapen profesionalaren azterketa kontrolatua egitea; azpimarratzekoa da, bestalde, zenbait gizarte-alderdiren eta soldataren hobekuntza. Soldata-igoerari dagokionez, hitzarmen honetako lorpen esanguratsuenetako bat dugu, igoera errealak bermatzen baitzaizkie Mercadonako langile guztiei".\nMercadonako Harreman Sindikaletarako Dibisioko zuzendari Jesús Yelok, bestalde, hau zioen: "Ziur gaude ikuspegi sozialetik begiratuta arduratsua den lan-eredu baten oinarriak jartzen jarraituko dugula bost urteko hitzarmen honi esker. Langileak dira konpainiaren arrakastaren eta hazkundearen eragileak. Berdintasuna eta eskubide sozialak areagotuta, Mercadonako langileen gogobetetasun-maila eta konpromisoa % 100ekoak izango dira; hori dela eta, hazkunde jasangarria bermatzeko eta konpainia osatzen duten bost alderdiekin partekatzeko moduan izango gara: nagusiarekin (bezeroa), langileekin, hornitzaileekin, gizartearekin eta kapitalarekin".\nGoiburu-irudia: Miguel Ángel Cilleros, UGTren Zerbitzu, Mugikortasun eta Kontsumo Federazioko idazkari nagusia; José María Martínez, CCOOren Zerbitzu Federazioko idazkari nagusia; Daniel Blasco, Mercadonako Giza Baliabideen zuzendari nagusia, eta Héctor Hernández, Mercadonako Arlo Juridikoko, Antolakuntzako eta Marina de Empresas proiektuko zuzendari nagusia; eta sindikatu eta enpresako gainerako ordezkariak El Jarro Koberrikuntza Zentroan, Paternan (Valentzia).


Irekia Eusko Jaurlaritza - Gobierno Vasco :: 2021eko Aurrekontu Lege Proiektuaren aurkezpena: Hezkuntza Saila\n2021eko Aurrekontu Lege Proiektuaren…\n<iframe src="https://www.irekia.euskadi.eus/eu/embed/videos?video_path=2020%2F12%2F22%2Fnews_65744%2Fhtml5%2Fhezkuntza_aurrekontuak.mp4" width="320" height="210" allowfullscreen></iframe>\n2021eko Aurrekontu Lege Proiektuaren aurkezpena: Hezkuntza Saila Iturria: Irekia\nBildarratz_aurrekontuak.png Iturria: Irekia\nHezkuntza Sailak 3.108,1 milioi euroko aurrekontua aurkeztu du; aurreko aurrekontuan baino 168,9 milioi euro gehiago esan nahi du horrek, %5,7ko hazkundea\nHezkuntza-ekitatea eta aukera-berdintasuna bultzatzeko helburuz, 105,5 milioi euro bideratuko dira beka eta laguntzetara\nDigitalizazio Plana: 106,3 milioi 3 urtean. 2021ean 35 milioi euro inguru erabiliko dira, besteak beste, ikastetxe publikoetako Lehen Hezkuntzako 5. mailatik Batxilergoko 2. mailara bitarteko ikasle guztiek beren ordenagailu eramangarria izan dezaten\nLanbide Heziketan, trantsizio berdea, adimen aplikatua eta 4.0 inguruneak\n65,5 milioi bikaintasuneko ikerketa-politiketarako; gehikuntza handia Ikerbasqueren aurrekontuan; eta 4 milioi Medikuntza eta Erizaintza Fakultaterako\nJokin Bildarratz Hezkuntza sailburuak, bere lantaldeko sailburuordeak lagun zituela, Eusko Legebiltzarrean aurkeztu du gaur goizean bere Sailak 2021erako prestatutako aurrekontua.\nEusko Jaurlaritzak egindako Aurrekontuen Lege Proiektuak 3.108,1 milioi euroko partida aurreikusten du Hezkuntza Sailarentzat, hau da, aurreko aurrekontuarekin alderatuta, % 5,7ko igoera. Kopuru hori Eusko Jaurlaritzak datorren urterako egindako aurrekontu osoaren % 25 da.\nHezkuntzarako sarbidean berdintasuna, ekitatea eta bikaintasuneranzko bidea egiteko konpromisoaren barruan, Hezkuntza Sailak 105,5 milioi euro baino gehiago bideratu ditu bere aurrekontuetan beka eta laguntzetarako.\nHalaber, aniztasunari eta Hezkuntza Premia Bereziak dituzten ikasleei arreta emateko 25,5 milioiko partida dago aurreikusita. Arlo honetako ekintzen artean, premia ekonomikoak zein emozionalak dituzten ikasleei erantzuna ematea helburu duten ekimenak nabarmentzen dira, 3,4 milioi euroko aurrekontuarekin.\nHaurreskolak Partzuergoak datorren ekitaldirako aurrekontua handituko du. Hala, aurtengo aurrekontuak aurreikusten zituen 53,7 milioietatik, 2021erako kontuak handitu egin dira, 57,7 milioi eurora iritsi arte. Igoera honen bidez, milaka familiak jasotzen duten zerbitzuaren kalitatea indartu nahi da.\nBenetako gizarte-kohesioa hezkuntzan inklusio eraginkorra eta ausarta bermatzetik hasten da, baina, era berean, Eusko Jaurlaritzari dagokio sistemaren emaitzak hobetzea, goranahi handiagoz aritzea eta autoexijenteagoak izatea. Bikaintasunerantz urratsak egiten jarraitzeko, lehiakortasuna sustatzeko eta etengabeko hezkuntza-hobekuntzan aurrera egiteko, 2,8 milioi euro jaso dira hurrengo urterako.\nHizkuntzei dagokienez, Hezkuntza Sailak honako hauek bultzatuko ditu: hizkuntza-proiektu berritzaileak diseinatzeko programak, irakurketa sustatzeko eta ulermena hobetzeko proiektuak eta atzerriko hizkuntzaren kalitatea hobetzeko ekintzak, bereziki ingelesez azken hauek. Hezkuntza sistema eleaniztun baterantz aurrera egiten jarraitzeko helburuak 6,25 milioiko aurrekontua izango du.\nAzpimarratzekoa da, era beran, Hezkuntza Sailak datozen urteetarako digitalizazio-estrategia sendo bati bultzada emateko egin duen apustua ere. Zeharkako plana da hau Sailean, hezkuntza-etapa guztiak ukitzen dituena, eta Sailaren funts propioetako 106,3 milioi euroko inbertsioa aurreikusten duena datozen 3 urteetarako. Helburua, gainera, EB-ko Next Generation funts gehigarriak eskuratzea da, Next 2021-2026 Euskadiko Programa propioaren bidez. Estrategia horren bidez, ikastetxeen alfabetizazio digital integralean aurrera egin nahi da, profesionalen eta ikasleen trebakuntza indartuz. Horretarako, kalitatezko prestakuntza-prozesua erraztuko duten azpiegiturak eta tresnak izango dira, teknologiaren eremuan ekitateari eta aukera-berdintasunari erantzungo diotenak. 2021ean 35 milioi euro inguru erabiliko dira, besteak beste, ikastetxe publikoetako Lehen Hezkuntzako 5. mailatik Batxilergoko 2. mailara bitarteko ikasle guztiek beren ordenagailu eramangarria izan dezaten.\nEra berean, zeharkakoa da STEAM Euskadi Estrategia ere, sailburuordetza guztiek sustatzen dutena. Adin guztietako ikasleak –bereziki neskak- zientzietara, matematiketara edo teknologietara hurbiltzeko helburuarekin, Hezkuntza Sailak 3,2 milioi euro bideratuko ditu bere ekintza-planean jasotako hainbat ekintzatara.\nLanbide Heziketari dagokionez, erronketan oinarritutako elkarlaneko ikaskuntza bultzatzearen aldeko apustuari eutsiko zaio. Gainera, beharrezkoa da pandemiak eragindako lan-prestakuntza eguneratzeko beharretara egokitzea. Krisiak gehien kaltetutako gazteak lan-merkatura azkar itzultzeko aukerak areagotzearen aldeko apustua egingo da. Ildo horretan, bi lan-ildo berri ireki dira, milioi bat euroko inbertsioarekin: jarduneko langileentzako eskaintza modular malgua, eta Gaitasuna Egiaztatzeko Prozedurara bideratutako partida handitzea.\nEra berean, Lanbide Heziketako ikastetxeetan ekipamendu espezializatuak eguneratzeko eta modernizatzeko beharrak 5,4 milioi euroko inbertsioa izango du.\nBerrikuntzari dagokionez, Tknika zentroak erreferente nagusi izaten jarraituko du, eta horren bidez, besteak beste, Enpresa Txiki eta Ertainekin (ETE), mikro-ETEekin eta autonomoekin lankidetza sustatuko da. Berrikuntza aplikatuaren arloan horiei laguntzeko apustuak 1,8 milioi euroko partida izango du.\nAdimen aplikatua eta 4.0 inguruneak lehentasunezko elementuak izango dira berriro ere: Big-data, Zibersegurtasuna, Konektibitatea, elkarlaneko robotika edo 3D inprimaketak, besteak beste, 2,6 milioi euroko ahalegin ekonomikoa beharko dute.\nTrantsizio berdea eta garapen iraunkorra ere protagonista izango dira. Lanbide Heziketa hainbat proiektu garatzen ari da, Nazio Batuen garapen jasangarriko 17 helburuekin lerrokatuta. Proiektu horiek energia-eraginkortasuna, ekonomia zirkularra, elikadura jasangarria, etxe adimendunak edo zahartze osasuntsua dituzte ardatz. Horretarako, milioi bat euroko inbertsioa aurreikusi da. Gainera, garrantzitsua da azpimarratzea irakasleen prestakuntzara bideratutako partidak, lantokietan edo atzerrian, Erasmus Plus programaren bidez. Bi partidak 2 milioi euro ingurukoak dira.\nUnibertsitateei eta ikerkuntzari dagokienez, Hezkuntza Sailak urratsak ematen jarraitzen du Euskal Unibertsitate-ekosistemaren bikaintasunerantz. Helburu horren barruan, 2021eko aurrekontuari begira, 335 milioi euroko finantzaketa jasotzen da UPV/EHUren funtzionamendu eta hornidura-gastuetarako. Horrek esan nahi du 12,5 milioi euro gehiago aurreikusi direla 2020ko aurrekontuekiko.\nAipatzekoak dira, halaber, Euskampus Bikaintasun Campusari egindako ekarpenak, Unibertsitatea + Enpresa Estrategiari bultzada, Europako unibertsitateekin osaturiko partzuergoak eta Euskadiko urrutiko unibertsitate-prestakuntza indartzea. Jarduera horiek 2 milioi euro inguruko kopurura iristen dira.\nDatorren urteko aurrekontuan 4 milioi euroko partida jaso da UPV/EHUren Medikuntza eta Erizaintza Fakultate berria lizitatzeko eta eraikitzen hasteko. Partida horrek erreferentziazko azpiegitura batean aurrera egitea ahalbidetzen du, eta bikaintasuneko irakaskuntza eta ikerketa indartuko ditu eremu estrategiko batean: osasunaren eremuan.\nEuskal Zientzia Politikak talentua sortzea, erakartzea eta atxikitzea indartuko ditu, eta baita bikaintasun-programak ere. Helburu horretara 65,5 milioi euro bideratuko dira bikaintasuneko ikerketa-politiketarako, orain arteko aurrekonturik handiena.\nIldo horretan, aipatzekoa da Ikerbasque Zientziarako Euskal Fundazioak izan duen hazkundea. 26,1 milioi euroko finantzaketa jasoko du guztira, aurreko urtearekin alderatuta, % 42 gehiago. Hezkuntza Sailak 7,8 milioi eurotan handitu du Ikerbasquerentzako diru-kopura, goi-mailako ikerketa-talentuak mantentzeko, aberriratzeko eta biltzeko, bai eta azpiegitura handiak edo bikaintasuneko ikerketa bultzatzeko ere, horiek guztiak ezinbestekoak baitira zientziaren aurrerabidean laguntzeko. Legealdi honetarako helburua da nazioarteko erreferentziazko 100 ikertzaile berri hartzea, Ikerbasque taldean 400 profesionaletara iritsi arte.


Irekia Eusko Jaurlaritza - Gobierno Vasco :: Bizkaiko Garraio Partzuergoak Euskotreni, Bat txartelaren erakunde kudeatzaileari, Barik NFC agiriaren erabilera uztea adosten du txartel horien titularrak funtzionalitate handiagoz goza dezaten\nBizkaiko Garraio Partzuergoak Euskotreni, Bat …\nEusko Jaurlaritzako Ekonomiaren Garapen eta Azpiegitura Sailak eskatuta, Bizkaiko Garraio Partzuergoak (BGP) APP BARIK NFC aplikazioaren erabilera lagatzen du\nAplikazioa BGP-ak berak asmatuta, sortuta eta patentatuta izan zen.\nEuskotren, BAT txartelaren erakunde kudeatzaile bezala, erabilera koordinatuko duena izango da.\nTelefono aplikazio honen bidez, kargak eta BAT txartelen mugimenduen kontsultak egin ahal izango dira.\nAkordio honekin, Bizkaiak eta Arabak sistema komun bat izango dute garraio publikoaren erabiltzaileen %75ari erantzunez.\nHorrela hiru lurraldeen arteko Interoperabilitate ezarpen hurrenez hurrengoan urrats bat gehiago emango da.\nGorka Ugalde (BGPko zuzendari kudeatzailea)


500 irundar baino gehiago egongo dira igandeko Giza Katean | bidasoamedia\n500 irundar baino gehiago egongo dira igandeko Giza Katean\nEka. 6, 2018, 9:17 p.m.\n514 lagunek izena eman dute Irunen, iganderako Gure Esku Dago plataformak antolatu duen Giza Katean parte hartzeko. Irundarrei 49. eta 50. kilometroak egokitu zaizkie. Bi kilometro horiek nahiko bide estukoak direla adierazi dute Hartu Hitzatik, ez direla batere erosoak. Halere, gasolindegi eta komunak eskuragarri izango dituztela adierazi dute.\n8:45an abiatuko dira autobusak Irungo bixera zaharretik. Erositako tiketa eramateko gogoratu dute, eta bi urtetik beherako haurrek autoan eramaten duten aulkitxo berbera eraman beharko dutela. Giza katearen ostean, autobus guztiek buelta egingo dute Irunera, baina Donostian geldialdia egingo dutela jakinarazi dute, bertan egingo duten jaialdira joan ahal izateko.\nGiza Katerako plangintza\n10:30ean 49 eta 50 kilometroetara helduko dira irundarrak. Ordutik 12:00etara arte giza katea muntatzen joango dira, ondoren, giza katea osatzeko. Mobilizazioa amaitzerakoan, autobusek izango dute lehentasun osoa. Donostiako jaialdia 13.30ean egingo dute. Irundar guztien artean zapia eramateko deialdia luzatu dute, baita giza kateko kamiseta urdin edo zuria ere.


Jatorria Pereira (Kolonbia)\nFelipe Montoyak Donostian deskubritu zuen izotza. Bere amak eraman zuen ezagutzera. Aita Kolonbian desagertu egin zen eta handik Gipuzkoako hiriburura etorri ziren beste bizimodu hobe bat aurkitzeko asmoz. Donostiara zortzi urterekin heldu zen eta 13 urterekin lehen aldiz Txuri Urdin Izotz Jauregian patinatu zuen ume hurak 27 urterekin Pyeongchangeko Jokoetan parte hartuko du. “Oso berandu hasi nintzen. Nirekin lehiatzen den jendea hiru, lau edo bost urterekin hasi zen. Oso zaila da seirekin hasi zen norbait aurkitzea. Nik 13 urterekin egin nuen. Nire amak nik ikastea eta kirola egitea nahi zuen. Judora eta igeriketara joan nintzen, Paco Yoldi igerilekura, baina harek ez ninduen asetzen. Egun batean, igerilekura nihoala, amari izotz pista ezagutzen joatea eskatu nion”. Patinak jantzi eta urte betera Espainiako txapeldunordea izan zen haur-kategorian.\nMontoya Txuri Berriko harrobitik dator, Donostiako patinaje artistikoko klubean hazitakoa da, baina 2012an Blumera aldatu zen, Madrilgo Errendimendu Altuko Zentrora, kirol honetan hobetzen jarraitu ahal izateko. Orain SAD Majadahondan patinatzen du. “Sei urte daramatzat Madrilgo Errendimendu Altuko Zentroan, baina oinarria, dena ikasi nuen Txuri Berrin. Blumera joateak nazioarte mailan saltoa ematea ahalbidetu dit”.\nBehin Javier Fernandezek Munduko txapelketan PyeongChangerako plaza bat eskuratuta, Felipek poltsikoratu zuen bigarren plaza puntuaziorik altuena lortu zuelako 2017ko Zagrebeko CS Golden Spin eta Espainiako txapelketa uztartuta. Felipek 23.84 puntu atera zizkion Javier Rayari. 2017ko abenduaren 17an Izotz Kirolen Espainiako Federazioak baieztatu zuen Felipek bere lehenengo Jokoetan arituko zela.\n2018ko urtarrilean Moskun jokatutako Europako txapelketa 20. postuan amaitu du Felipek, programa librean programa laburrean egindakoa hobetuz.\nZilarrezkoa\t Dragon Trophy 2013\nZilarrezkoa\t Open d´Andorra 2015\nZilarrezkoa\t Santa Claus Cup 2015\nUrrezkoa\t Santa Claus Cup 2016\nZilarrezkoa\t Open d´Andorra 2016\nBrontzezkoa\t Santa Claus Cup 2017\nUrrezkoa\t Open d´Andorra 2018\n20º\t Europako txapelketa 2018


Bilaketaren emaitzak - "Sistema elektroteknikoak eta automatizatuak (Heziketa Zikloa - LOE). Goi maila."\nErakusten 1 - 4 emaitzak -- 4 bilaketa honetara '"Sistema elektroteknikoak eta automatizatuak (Heziketa Zikloa - LOE). Goi maila."' Joan edukira\n: "Sistema elektroteknikoak eta automatizatuak (Heziketa Zikloa - LOE). Goi maila."\n"Sistema elektroteknikoak eta automatizatuak Heziketa Zikloa - LOE . Goi maila." » "Sistema elektromekanikoa eta automatizatuak Heziketa Zikloa - LOE . Goi maila.", "Sistema elektronikoak eta automatizatuak Heziketa Zikloa - LOE . Goi maila.", "Sistema elektronikoa eta automatizatuak Heziketa Zikloa - LOE . Goi maila."\nErakusten 1 - 4 emaitzak -- 4 bilaketa honetara '"Sistema elektroteknikoak eta automatizatuak (Heziketa Zikloa - LOE). Goi maila."', Bilaketaren denbora: 0,07s\nInstalazio domotikoak eta automatikoak konfiguratzea\nnork Gallardo Vázquez, Sergio\n: Paraninfo : Lanbide Ekimena , 2013\n4 Lanbide Heziketa 4 Sistema elektroteknikoak eta automatizatuak (Heziketa Zikloa - LOE). Goi maila 3 Elektrizitatea eta Elektronika (Lanbide Arloa) 3 Instalazio elektriko eta automatikoak (Heziketa Zikloa - LOE). Erdi maila 2 Instalazio domotikoak (Modulua - LOE) 2 Mantentze-lan elektronikoa (Heziketa Zikloa - LOE). Goi maila Gehiago ... 2 Telekomunikazioko instalazioak (Heziketa Zikloa - LOE). Erdi maila 1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) 1 Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio domotikoen eta automatikoen konfigurazioa (Modulua) 1 Instalazio domotikoetako eta automatikoetako teknikak eta prozesuak (Modulua) 1 Instalazio elektrikoak muntatzeko eta mantentzeko kudeaketa (Modulua - LOE) 1 Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Mantentze-lan elektromekanikoa (Heziketa Zikloa - LOE). Erdi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) Guztiak ikusi ... gutxiago ...\n1 Cabal, Nacho 1 Castillo, Juan Carlos Martin 1 Elhuyar Fundazioa 1 Elhuyar Hizkuntza Zerbitzuak 1 Gallardo Vázquez, Sergio 1 García García, Maria Pilar Gehiago ... 1 IRALE (2015-2016 ikasturtea) 1 Kamiruaga Bilbao, Izaskun 1 Maramara taldea 1 Moro Vallina, Miguel 1 R-400 1 Thomson Paraninfo Guztiak ikusi ... gutxiago ...


Donostia Zinemaldia :: Sora no restaurant\nAyumi Ito, Oizumi Yo\nWataru gaztagilea pozik bizi da Setanan (Hokkaido), Kotoe emaztearekin eta Shiori alabarekin. Egun batean, sukaldari famatu baten arreta erakarriko dute bere eta bere lagunen produktuek, eta haien bizipoza besteei helarazteko egun bakarreko jatetxe baten ideia planifikatzen hasiko dira.\nYoshihiro Fukagawa (Chiba, Japonia. 1976) unibertsitatean ikasi bitartean hasi zen zinema independentea ekoizten, eta horrek ezarri zituen zuzendaritzan egin duen ibilbidearen oinarriak. 2005ean bere lehenengo film luzea zuzendu zuen, Okami Shoujo (Wolf Girl), eta ondotik iritsi ziren, besteak beste, 60-sai no rabu reta (Love Story at 60, 2009), Kamisama no karute (In His Chart, 2011) eta Byakuyako (Into the White Night, 2011, Berlingo zinema-jaialdiko Panorama sailean estreinatua). Aurrez jorratua zuen sukaldaritzaren gaia, 2011an, Yougashiten koandoru (My patisserie) lanaren bidez.


Etxebizitza bat erosteko diru kopuru bat eman zuten behin behingoz baina kontratuaren sinadura atzeratu egin da, Bizilagunaren txakurrak etengabe gau eta egun zaunka egiten du | Aldizkaria | EROSKI CONSUMER\nJoan den ekainean Kanariar Uhateetan etxebizitza bat erosi nuen erres ordainagiri baten bitartez (erresak). Horren bitartez salerosketa kontratu bat egiteko lau hilabeteko epea ezartzen zen. Erosleak kontratua formalizatu ezean, erosketari uko egiten ziola ulertzen zen, eta arrazoia enpresa etxegileari egozterik bazegoen, horrek emandakoaren bikoitza itzuliko zuen. Oraindik ez didate etxebizitza eman eta hainbat bider deitu ondoren, zehaztasunik ezak baino ez dizkidate erantzun.\nBigarren etxebizitza gisa eraikitzeko dagoen etxebizitza bat dela ulertzen da. Horrela izanez gero, aurretiaz diru kopuruak ematen diren etxebizitzen eraikuntza eta salmenta legea bete beharko zukeen saltzaile sustatzaileak. Lege horren arabera, babes ofizialekoak ez diren eta bizileku familiarrerako, eraikuntza hasi aurretik edo bitartean diru kopururen bat emanez, etxebizitzen eraikuntza sustatzen duten pertsona fisiko eta juridikoak baldintza hauek bete behar dituzte:\nEmandako diru kopuruaren itzulketa gehi diruaren legezko interesa bermatu behar dute emandako aseguru kontratu edo banku abal bidez, baldin eta etxebizitza egiten hasten ez bada edo ezarritako epeetan edozein arrazoi dela eta, amaitzen ez bada.\nBanku edo aurrezki kutxaren baten bitartez erosleen aurretikako diru kopuruak jaso behar dira. Erakunde horietan kontu berezi batean eman beharko da diru kopurua etxebizitzaren eraikuntzak eragindako gastuei aurre egiteko.\nBaina kasu honetan ez da salerosketa kontratu bat sinatzen, baizik eta etxebizitza erreserba bat egiten da, arras bitartez, etxebizitza lau hilabetez gordetzeko. Epe horretan saltzaileak eta erosleak eragiketa amaitutzat jotzen badute, kontratu pribatua sinatuko da prezioaren zatitzat emandako kantitatea egotziz. Lau hilabeteak igaro eta gero, enpresa etxegileak ez badu kontratu pribaturako sinadura data jakinarazi, etxegileen betebeharretako bat ez da bete eta horrek, hain zuzen ere, emandako kopuruaren bikoitzaren itzulketa erreklamatzeko bidea ematen du, hamabi mila euro, baina ez etxebizitzaren salmentarako. Enpresa etxegileari buro fax bidaltzea proposatzen dizugu eta Kontsumitzailearen Udal Informazio Bulegoan enpresari buruzko informazioa biltzea. Inolako akordioetara iritsi ezean, erreklamazioari hasiera emateko abokaturen batengana jotzea da egokiena.


Aiaraldeko berbalagunak: 2007\nPirritx eta Porrotx ikusteko aukera izango duzue ostiral honetan, abenduak 21, Amurrioko kiroldegian. Bi pailazo famatu hauek "eskerrik asko" ikuskizuna aurkeztuko dute arratsaldeko 18:00etan.\nOstegunean, abenduak 20, Amurrioko Antzokian Bai Euskarari Ziurtagirien banaketa egingo da. Euskararen aldeko ekitaldi honetaz ahize-aek arduratuko da eta arratsaldeko 20:00etan izango da.\nArtziniegako berbalagunak ETBn\nArtziniegako berbalagunak ETBko sut&blai saioan agertu ziren, bideoa ikusi nahi?\nBob? Nor da Bob?\nAbenduak 15, larunbata, arratsaldeko 20:00etan Bob? Nor da Bob? antzezlana izango dugu Amurrioko Alanbike Kafe Antzokian. Jon Urraza aktorea izango da bakarrizketa umoretsu honen aurkezlea. Bertan, guztiontzat ezagunak diren zenbait egoeren berri emango du eta tarteka, zuzeneko musika izango da.\nAbenduak 14, ostirala, Arespalditzan ardoa dastatzeko teknikak ezagutu ditzakezue Esti Besa enologoaren eskutik. Hogeitalau elkarteak antolatutako ekitaldi hau arratsaldeko 19:30etan, Sindikatuan izango da. Arespalditzara joatea erabakitzen duzuenok jakin ardo dastaketa bukatzerakoan luncha izango dugula. Asteburua asteko modurik onena!!\nDakizuenez abenduaren 5etik 9ra egingo da 2007.urte honetan 42.Durangoko Euskal Liburu eta Disko Azoka. Horregaitik Laudioko udalak alde batetik eta Amurrio eta Urduñako udalak bestetik, Durangora hurbiltzeko autobusak antolatu dituzte. Laudioko udalak Abenduaren 8rako bi autobus antolatu ditu:\n1.- Lehenengoa 10:30etan institutu ondoko bus geltokitik irtengo da, eguerdiko 13:30etan azokatik irteteko.\n2.- Bigarren autobusa, arratsaldeko 16:30etan toki beretik irtengo da eta buelta, Durangon 19:30etan izango da.\nJarlekua eskatzeko deitu udaltxeko 944034890 edo 944034800 telefonoetara abenduaren 7a baino lehen. Plaza mugatuak!!!\nAmurrioko eta Urduñako udalek beste autobus bat antolatu dute. Autobus hau Urduñatik arratsaldeko 16:30etan irtengo da eta 17:00tarako Amurrion egongo da. Buelta, Durangoko azokan goizaldeko 2:00etan izango da. Izena eman nahi izatekotan Amurrioko edo Urduñako udaletxeetara hurbildu zaitezte!!\nAukera guzti hauekin ez duzue zubi honetan durangoko azokara hurbiltzeko aitzakirik izango.\nTxalaparta jotzen ikasi nahi duzuenok orain duzue aukera ezinhobea!!!!! Aretako kultur etxean igandero, arratsaldeko 17:00tatik aurrera Euskal Herriko musika tresna zaharrenetariko bat, txalaparta, jotzen ikas dezakezue. Ondo pasatzeko, ikasteko, lagunak egiteko… aukera paregabea eta gainera doan!!!!\nTxontxongiloak: Txintxilipurdi erregea\nDatorren asteartean txontxongiloak ikusteko aukera izango duzue. Etxeko txikitxuentzat eta ez hain txikientzat ikuskizun polita eta entretenigarria izango da. Beraz, aukera eta gogoak izanez gero azaroak 27, arratsaldeko 17:30ean Urduñako kultur etxera hurbildu zaitezte.\nJorge Oteiza: eskultura eta arkitektura\n2008. urtean Jorge Oteiza euskal artistaren jaiotzaren ehunurtekoa ospatuko da zenbait ekimenen bitartez: erakusketak, ikastaroak, nazioarteko kongresu bat, e.a. Testuinguru honetan, azaroaren 27an arratsaldeko 19:00etan laudioko kultur etxean, artistaren ibilbideari errepaso bat emango zaio bere lanik garrantzitsuenak eskulturan zein arkitekturan gogora ekarriz.\nEspeleologia gustoko duzuenok asteburu honetan aukera ezinhobea duzue. Larunbatean, azaroaren 24an, Laudioko udalak Gorbeiako Parke Naturalean kokatzen den Mairuelegorreta kobazuloa ezagutzeko irteera bat antolatu du. Espeleologiaz gozatu nahi izatekotan animatu eta Mairuelegorreta ezagutu!\nMendi ibilalditxoa Gorobelen\nAsteburu honetan gorobel ezagutzeko aukera izango duzue laudion antolatu den mendi irteerari esker. Beharbada Aiarako eskualdeko irudirik ezagunena dugu Gorobel mendia, ikusgarriak dira bertako amildegiak, harkaitzak, lautada zabalak, basoak… Guzti hau ezagutzeko aukera galdu nahi ez baduzue anima zaitezte eta larunbatean, azaroak 17, goizeko 9:30ean Laudioko institutu aurrean bildu zaitezte.\nEuskal jolasak (Gurasoentzako ikastaroa)\nAurreko asterako eta aste honetako astelehen eta asteazkenerako Laudion programatutako euskal jolasen inguruko ikastaroa bertan behera geratu da parte hartze eskasa dela eta. Dena den gurasoei zuzendutako ikastaro hauek urtero martxan jartzen dira, beraz datorren urtean nahi izanez gero parte hartzeko aukera izango duzue.\nUrriaren 19an martxan jarri genuen Berbalagun egitasmoa Okondon. Horretarako aurkezpen txiki bat egin genuen herriko Kultur Etxean.\nUrriaren 17an Berbalagun aurkezpena egin genuen Urduñako Kultur Etxean. Oso gustora egon ginen alkatearen, zinegotziaren eta Urduñako dinamizatzailearen hitzak entzuten. Ikusten duzuenez oso tarte dibertigarria pasa genuen C.S.I Zaratamokoek egin zuten ikuskizunarekin.\nKeparekin goazen guztietan bezala, oraingoan ere gauza asko ikasi genituen. Adibidez, zergatik deitzen zaion horrela mendiari: elorriz beteta dagoen gaina delako. Jakin genuen baita ere, Laudiok aintzina lau auza baino ez zituela: Larrea, Larrazabal, Goienuri eta Olarte. Banaketa hau naturak markatzen du bi ibaien bidez: iparraldetik hegoaldera Nerbioi ibaiak eta mendebaldetik ekialdera Aldaikoerrekak. Igoera arazorik gabe egin genuen baina, jeisterakoan, bidexka hezituta aurkitu genuenez, trenbidetik joan behar izan genuen zati batean. Gardeatik herrira bueltzan gentozela, Katuxa Jauregiko armarriaren azalpena eman zigun Kepak: antza, Katuxatarrek eta Anuntzibaitarrek liskar asko izaten zituzten eta hori ageri da armarrian. Katuxatarren txakurrak, zuhaitz gainera igota dagoen Anuntzibaitarren ahuntzari zaunka agertzen dira.\nEz dago gaizki e? Mendira igotzeaz aparte horrenbeste gauza ikastea!\nHamaiketakoa egin ostean tontorrerantza abiatu ginen.\nIrteera hau egiteko bi kotxe mugitu genituen: bata, Santiagoko balkoian utzi genuen eta bestearekin Untzara joan ginen. Ordu erdiko bidea eginda geneukala oinez, Javi amaieran hartu beharreko autoko giltzak hasierako kotxe barruan utzi zituela konturatu zen beraz, atzera buelta! Despistetxoak sai arreari argazkia ateratzeko aukera eman zion, gaitzerdi!\nKamarakako mendi irteera\nHerriko plazatik atera ginen, Lusurbeilandara igo eta bertatik Kamarakara. Bidean polainak jantzi behar izan genituen belaunera arteko elurra zegoelako. Tontorrean argazkia atera eta Santa Lutzian "txomingeroak" agurtu eta gero, Dubirisen jan genuen txorizo errea Joserraren txokoan. Txakurrak ere animatu ziren nahiz eta, berba gutxi egin!\nGorbeiako mendi irteera\nUsabeletik igo ginen kotxez eta aparkalekuan autoak utzi ondoren, Ipergortara joan ginen tipi-tapa. Eguraldi paregabea egin zuenez Aiako Harriak eta guzti ikusi ahal izan genituen. Neberabarrira ere joan ginen: aspaldi, bertatik ateratzen omen zuten Bilbora eramateko hizotza.\nArtziniegako berbalagunak Durangon egon ziren liburu eta disko azokan. Bai, bai , abenduan egiten den hori! Eta zergatik ez dugun gaur arte argazkia zintzilikatu? Ba... badakizue: bidaliko dizut, gaur ahaztu zait, bihar ezin dut... Baina hementxe ditugu fresko-fresko eta irrifartsu! Primeran pasatu zutela ematen du.\n19:00 - Arrañope (Laudio)\n18:30- Kioskoa (Amurrio)\n19:30 - Basalarrina (Laudio)\n17:00- Basalarrina (Laudio)\n19:00- Basalarrina (Laudio)\n11:00- Arrañope (Laudio)\n19:00- Basalarrina (Laudio) 2 talde\n12:00 - Arrañope (Laudio)\n12:00- Batzokia (Amurrio) 3 talde


Azaroak 25: Aske izan nahi dut, ez ausart - Steilas\nUNITATE DIDAKTIKOA Azaroak25: Aske izan nahi dut, ez ausart\nAurten ere steilas sindikatuak azaroaren 25ean “Emakumeenganako indarkeriaren kontrako nazioarteko eguna” dela eta ikasleekin lantzeko proposamen berriarekin zuengana jotzen dugu.\nOraingoan Azaroak 25eko unitate didaktiko honen izenbururako aldarrikapen feminista bat aukeratu dugu, eta beste helburu batzuen artean, aske eta ausarta izatea zer den landu nahi dugu, zergatik emakumeek ausartak izan behar diren oihiko jarduerak egin ahal izateko, besteak beste herriko jaiak (alardeak, mutildantza,…) edo gauez kaletik ibiltzeko, haien lagun gizonezkoak aldiz askeak.\nOrain, nahiz eta estereotipoak indarrean egon, gero eta ohikoagoa da emakumezkoei eskatzea eredu estereotipatutik aldentzea eta kontrako portaerak izatea, ausartak izateko gonbitea eginez eta indarkeria sexistari aurre eginez. Aldiz, gizonen kasuan ez\ndago ongi ikusirik emakumezkoei atxikitzen zaizkien bizimoldeak barneratzea. Hau da, portaera maskulinizatuak ongi baloratzen dira bi sexuetan, eta femeninoak aldiz ez.\nUnitate didaktiko honekin, gai honekin erlazionatutako bi arlo landu nahi ditugu. Alde batetik, genero markadun estereotiporik gabeko garapen pertsonal aske baten erreibindikazioa eginez, eta bestetik ikaslego osoarengan, neska eta mutil, indarkeria\npairatzeko beldurrik izan gabe, pertsona oro askatasunean bizitzeko, beharrezkoak diren errespetu eta neurri sozialen kontzientzia sortuz.\nAurten ere Unitate didaktikoa formatu digitalean soilik prestatu dugu, gure web orrian aurkitu dezakezu, www.steilas.eus, hortaz, inprimatu eta ikastetxean egongo den Hezkidetza karpetan sartzeko animatzen zaituztegu. Karpeta ikastetxean egongo ez balitz jar zaitez harremanetan egoitzetako lankideekin beste bat eskuratzeko.\nBeste aldetik, ikastetxean hitzaldi bat antolatu nahi izanez gero, jar zaitezte gurekin kontaktuan. Bide batez, aprobetxatu nahi dugu egun horretarako antolaturik dauden hainbat ekitaldien berri emateko eta horietan parte hartzen ere animatu nahi zaitugu.\nBilbon: 20.00etan Arriaga enparantzan\nGasteizen: 19:00etan Andra Mari Zuriaren enparantzan\nIruinean: 20:00etan Gaztelu enparantzan\nInolako indarkeriarik gabeko bizimodurako\nhezi behar dugu!\njoakin2018-07-02T12:42:44+02:0015 noviembre 2016|25 Noviembre, Noticias, Unidades didácticas|


Edozerrekin ahal dugula esan digute txikitatik, horrela al da? - Ekion\nEdozerrekin ahal dugula esan digute txikitatik, horrela al da?\nGure inguruan, txikitatik, denarekin ahal dugula esan izan digute: ikasketekin, lanarekin, haurren heziketarekin, etxeko lanekin, gure arazo eta ametsekin… eta hori guztia, inoren laguntzarik gabe. Baina, superwoman edo supermanak garela pentsatzeak ez al digu kalte egiten askotan?\nGaur ezin duzu denarekin (eta ondo dago hori ere)\nBenetan denarekin ahal dugu? Argi dago hori esan izan digutenean, gure esfortzua eta gogoa bultzatzeko asmoarekin esan izan digutela, baina, ez al digu kalte egiten hori pentsatzeak?\nEkintzaileen kasura itzuliz: enpresa bat sortzen ari zara horrek suposatzen duen guztiarekin, etxeko lanak egin behar dituzu, baliteke haurrak ere izatea, bizitza soziala ere izan nahi duzu lanaz gain. Baina, nola kudeatu hori guztia? “Ahal duzu, edozerrekin ahal duzu, beti aurrera” esaten diegu geure buruei -eta esaten digute maite gaituztenek-. Baina, dena egiteak askotan estresa, tentsioa, gauzak gaizki egitea eragiten digu. Zergatik? Nekatuta gaudelako, pertsonak garelako eta ondorioz, dependenteak garelako.\nJendarte patriarkal neoliberalak behin eta berriz helarazten digun mezua da independenteak garela, ez dugula beste inoren beharrik bizitzan aurrera egiteko, baina, ez da egia. Gaixo gaudenean norbaitek zaintzea behar izaten dugu, ezta? Enpresa sortzen ari garenean eta adibidez, kontuak egitea ez bada gure abilezietako bat, eskertzen dugu aholkularitza batek edota gure lankideak -horretan hobea bada, alegia- egitea lan horiek, ezta? Gu lanetik irten eta haurren bila joaten bagara, eskertuko dugu labadora gure pisukide edo bikoteak jartzea, ezta? Ama edo aita bakarrak izanda ere, haurren zaintzan edota beste zerbaitekin laguntza behar izaten dugunean, norbaitengana jo ahal izatea eskertzen dugu, ezta? Hau da, ez gara independenteak.\nEdozerrekin ahal ote dugu?\nJar gaitez egoera zehatz batean: “Enpresa sortzen ari garela, ez dakigu zein izen jarri enpresari, ez zein logotipo sortu ere. Baina, dena guk egin behar dugunez -hala pentsarazi digutelako eta sinestera iritsi garelako-, eta dirua ez gastatzeagatik, guk geuk egitea erabakitzen dugu, paint programa edo bestelakoren batean, ahal dugun moduan”. Horrek, hau da, guk ez dakigun zerbait egiteak, zer suposatu diezaguke guri pertsonalki eta profesionalki?\nPertsonalki, denbora asko igaroko dugula ez dakigun zerbaitean, galduta, denbora asko galduko dugula benetan dakigun kontuetan inbertitu dezakegunean, bizitza pertsonalari denbora lapurtuko diogula eta gainera, ziurrenik, ez garela emaitzarekin pozik geratuko. Hau da, frustatu egingo gara gustura sentitu beharrean.\nEta, profesionalki? Enpresaren izena eta logotipoa gure enpresaren izaera dira eta izango dira etorkizunean, horrekin gustura ez bagaude, nola jarraitu aurrera? Logotipo hori gure faktura, papeleria eta lan guztietan egongo da eta jendeak irudi horrekin lotuko gaitu. Benetan, guk nola hala egin dugun logotipo horrekin lotzea nahi al dugu gure enpresa?\nZiurrenik badugu lagunen bat esku bat bota ahal diguna doan edo prezio egoki batean, merezi du laguntza eskatzeak. Askotan, besteak ez molestatzeagatik dena guk egin nahi izaten dugu eta eragin negatiboa izaten du gure osasunean eta lanean. Onar dezagun: ezin dugu denarekin. Momentu batzuetan geldialdi bat egitea eta gauzak pixkanaka lantzea ezinbestekoa da, eta iristen ez garen kontuetarako laguntza eskatzea. Gure jakintza eta abileziak batzuk dira eta enpresa bat aurrera eramateko orduan horiek baino askoz gehiago behar dira. Beraz, guk ahal dugun guztia egitea ondo dago, baina, laguntza behar dugunean eskatzea ere beharrezkoa da. Egokia eta osasuntsua.\nSuperwoman edo supermanaren irudia burutik kendu dezagun eta bultza dezagun elkarlana, saretzea eta beharra dugunean, laguntza eskatzea.\nHasieran batez ere, ingurukoen laguntza beharko dugu: laguntza guk ez dakigun kontuak errazago egin ahal izateko, emozionalki babesteko, animatzeko, jende berria ezagutzeko, aditu desberdinen berri izateko, etab.. Gerora, behin laneko egunerokoa egituratzen dugunean, errazago burutuko ditugu lanak.\nEkion 2018-04-10 2019-12-02 Bidean, Emozioen kudeaketa\n← “Aprende a promocionar tu trabajo” liburua\nLidergo feminista →


"Google Glass" - - Goiena.eus\nAndoni Gomez 2013-04-01 02:00\nGoogleren azken asmakizun hau 2012an aurkeztu...\n... eta gure eskuetara 2013aren buruan iritsiko da. Betaurreko estruktura du eta irudiak proiektatzen dituen kristal zati batez osaturik dago. Eta soinua erreproduzitzen du, baina ez ohiko moduan aurikularren bitartez, baizik eta soinua hezurrera zuzenean bidaltzen duen sistema baten bidez.\nArgazkiak atera, bideoak grabatu, bideokonferentziak egin eta GPS bidez nabigatzea izango dira betaurrekoen funtzio nagusiak; hala ere, izan ditzaketen erabilerak amaiezinak izan daitezke.\nGoogleren sortzaileetako bat eta proiektu honen arduraduna den Sergei Brin-ek dioenez: "Pertsonak kaletik behera begira, kristal zati bat igurtziz joatea, ez da informazioarekin elkar eragiteko erarik onena". Inork ez daki zergatik esan duen hori, bere enpresak smartphoneen merkatuaren zati handi bat baitu. Beraz, hasiera baten, bere teilatuari harriak botatzen ari zaizkiola dirudi, baina baliteke marketin estrategia bat izatea eta benetan zerbaitegatik esan izana.\nBadirudi, beraz, Googleren ikuspuntutik, mugikorrak ez direla informazioa eskuratzeko erarik hoberena. Horregatik, gu informaziora jo beharrean, informazioa guregana etortzea da Google Glassen helburua, betaurrekoak gure ingurua ezagutzeko gai izango baitira. Itsuentzako, adibidez, oso baliagarriak izan daitezke, soinu instrukzio bitartez kokatu eta nahi duten lekura joaten lagundu diezaieketelako.\nHasiera baten dena onurak direla badirudi ere, badaude kaleratu aurretik debekatu dituzten lekuak, hala nola Seattleko taberna bat. Hauen ustez, pertsonen pribatutasuna oso erraz bortxa daiteke, argazki edo bideoak atera bezain pronto Internetera igo ahal izango direlako, inor ohartu gabe.\nAldekoak eta aurkariak ditu, baina prest al dago gaur egungo gizartea betaurreko futurista hauei aurre egiteko?


Ixtebe Pellot azken kortsarioa | EIBZko liburutegia\n2017/06/09 -n Amaia-kargitaratuta\nBilduma: Irakurketa erraza\nIxtebe Pellot Hendaian jaio zen 1765.urtean. Alaia , musikazalea eta ipurterrea izan zen txiki-txikitatik, eta horregatik erabaki zuen izan zuen bizimodua izatea: Kortsarioa. Itsasoa eta abentura; marinel eta pirata, biak batera.\nHamaika abentura eta estuasun bizi izan zituen; preso hartu zuten makina bat aldiz, baina baita ihes egitea lortu ere. Izan ere, beretzat ez zegoen ezinezkoa zen ezer. Gogotik saiatzen zen ; ez zuen, sekula, amore ematen. Gainera, zintzotasunez eta gizalegez jokatzen zuen beti, eta horregatik estimatzen zuten bere etsaiek ere.\nBere ibilbide luzean pertsonaia ospetsuekin topo egin zuen, Napoleon enperadorearekin eta Wellington jeneralarekin, esate baterako; eta bizimodu hoberako eskaintzak jaso haiengandik. Baina Pellot beti Pellot, eta guztiei ezetza eman zien. Marie emazte maiteak ere ez zuen lortu kortsario sena aldatzea. Adinean aurrera joan ahala, berriz, nekea sentitzen joan zen Pellot. Eta orduan bai, gutxi gelditzen zitzaionean, etxean gelditzea erabaki zuen. Eta azkenetan zegoenean, umorez eta bihurrikeriaz hartu zuen heriotza, eta pirata-irribarrea ahoan eta maite zituenak inguruan zituela hil zen, 1856an, Hendaian.\nKategoria 12 urtetik aurrera, Erreseinak, etiketak 2016, Fernando Morillo, Gaumin, irakurketa erraza by Amaia. Gorde lotura.


EAJ-PNV - Urkulluk Vitoria-Gasteizko gazteriari eskatu dio konfiantza jar dezala Urtaranengan; “alkate gaztea da, hiriari buelta osoa eman dio balore sendoekin eta etorkizunera begira duen proiektuarekin”\n13 Maiatza | Araba\n“Gorka Urtaranek buelta osoa eman dio Vitoria-Gasteiz hiriari: gatazkatik kolaboraziora, zor egoeratik kudeaketa eraginkorrera; gelditasunetik inbertsiora eta hazkundera. Gasteiz hiri gaztea da gaur, hazkunde bidean dagoena eta gaztea eta hazkunde bidean dagoen alkatea dauka; nire mezu nagusia gazteentzat da: konfiantza eskatzen dut alkate gaztearentzat. Gazteei eskatzen diet gazteengan konfiantza izatea, konfiantza balore sendoak dituen alkatearengan, lantaldea du eta etorkizunerako proiektua ere bai. Alkate honek ekintzen bidez erakutsi du Gasteizek hazten jarraitu nahi duela. Gazteei eskatzen diet Gasteiz berri, gazte, solidario eta ireki honen alde mugitzea, aukerak dituen hiriaren alde. Gasteiz, Europako super-hiria. Gazteei eskatzen diet Gorkarengan konfiantza izatea”. Hauxe izan da Iñigo Urkullu Lehendakariak Euskadiko hiriburuko gazteei luzatu dien mezu argi eta zuzena. Kanpaina honeyan Urkulluren lehen mitina izan da gaurkoa eta Gasteizen egon da gaur, Lakuako Zumaia plazan. Lehendakariarekin batera hitz egin dute gaur Gorka Urtaran Vitoria-Gasteizko alkateak, Arabako ahaldun nagusi eta berrautaketara aurkezten den hautagai Ramiro Gonzalezek eta Izaskun Bilbao Barandicak, Europako diputatu eta maiatzaren 26ko hauteskundeetara aurkeztuko den Europa Solidarioaren aldeko Koalizioaren (CEUS) zerrendaburuak.\nUrkulluk jakin daki zertaz ari den Urtaranengan konfiantza izatea eskatzen duenean. “Gasteizen etorkizunerako duen proiektua ezagutzen dut, etorkizunera begira dagoen proiektua, egunez egunekoari begira konpromisoak aurreikusten dituena: Tranbia gehiago, autobus elektriko gehiago; oinezkoentzako plaza gehiago, aparkaleku gehiago eta berdegune gehiago; ikastetxe gehiago, inbertsioak ospitaleetan eta osasun zentroetan; etxebizitza gehiago eta alokatzeko etxebizitzak gazteentzat; lan eta inbertsio gehiago auzoetan. Vitoria-Gasteiz martxan dago, baliabideak lortzen ditu bizi-kalitatea eta ongizatea hobetzeko”, baieztatu du. “Jakin badakigu zein diren zure karguaz jabetzean izan zenituen zailtasunak, Gorka, eta oposiziokoen aldetik eragin dizkizuten arazoak. Badakigu eta horregatik estimatzen dugu zure lantaldearekin batera egin duzun lana, beti asmo onez, beti akordioak bilatuz, baloreekin eta konbikzio osoz, gaztetasunaren izpirituarekin eta indarrarekin. Elkarrekin lan egingo dugu Zabalgana-Salburua Eko-bulebarrean, Gasteiz hiria goitik behera aldatuko duena. Etorkizuna duen proiektua da. Gasteizen transformazio positiboa da. Elkarrekin eta gaztetasunaren indarraren laguntzarekin Aurrera egingo duen proiektua da. Vitoria-Gasteiz biziberrituko duen proiektua izango da”, bermatu du.\nGorka-Urtaranek, Vitoria-Gasteizko alkate eta berrautaketarako hautagai jeltzaleak, azken legealdi honetan Euskadiko hiriburuan garatu izan den hiri proiektuaz hitz egin du eta baieztatu du proposamen ilusio sortzaileak jasotzen dituela hurrengo urteei begira. “Vitoria- Gasteizko Agenda prestatu dugu, akordioetan eta hiritargoaren interesen defentsan oinarrituta dagoena, super-hiri honen bidea markatzen duena”, azpimarratu du. “Eta nik Vitoria-Gasteizentzat nahi dut Euskadik markatu duen ibilbidea. Europako erregiorik aurreratuenetako bat gara, erreferenteak gara berrikuntzan, hazkunde ekonomikoan, osasunean, hezkuntzan eta gizarte orekan. Vitoria-Gasteizek jokoan duena da Euskadiren arrakasta eredu hau. Ez dut uste Vitoria-Gasteizek Euskadiz aparte beste erreferenterik hartu beharko duenik. Euskadi bide onetik doa eta Vitoria-Gasteizek proiektu hori eraman behar du”, esan du Urtaranek.\nArabako ahaldun nagusi eta EAJ-PNVren izenean berrautaketara aurkezten den hautagai Ramiro Gonzálezek mezu argi baino argiagoa luzatu nahi izan die mitinera joan diren pertsonei. “Euzko Alderdi Jeltzalea da Arabaren garapen ekonomikorako bermea. Enpresak erakarriko direla eta bertan ezarriko direla bermatzen du eta, beraz, Herrialde mailan aberastasuna sortzea ekarriko du”, baieztatu du. Gonzalezek azpimarratu duen ideia nagusia izan da hauteskunde hauei begira aukera bat hartu beharra dagoela “eta bi aukera baino ez daude: aurrera egiten jarraitzea edo atzerako bidea hartzea. Aukeratu behar da elkarrekin lan egiten dugun eta bidea egiten dugunen edo inposatzea besterik nahi dutenen artean. Horregatik, Araban, aurrera egiteko, Euzko Alderdi Jeltzalea\nIzaskun Bilbao Barandicak Europako diputatu jeltzaleak, bere aldetik azpimarratu nahi izan du Araba, Gasteiz eta herrialdeko beste udalak Europarekin lotzeko egin ohi duen konexio lana, eta ildo beretik jarraitzeko asmoa duela nabarmendu du, hau da, talde lana eginez eta orain arteko lankidetza eta sintonia maila berberari eutsiz. Lankidetza honen adibide izan da, esaterako, Urtaran alkateak, Izaskunek berak eta “Martxoak Hiru” elkarteak Bruselara eraman zuten gaia frankismoaren inpunitatearen arazoa salatzeko. Era berean ekarri du gogora Ramiro González ahaldun nagusiarekin elkarlanean Garoñaren gaiaren inguruan garatutako lana. Ramiro Gonzalezekin batera egin den lanak Ahaldun Nagusiari lagundu zion zentralaren auzia Bruselan azaltzen Nazioarteko Gardentasun Nuklearraren erakundeak antolatu zituen jardunaldietan. Horiek denek lagundu zuten zentrala behin betiko ixteko urratsa eman zedin.\n“Helburu berberak ditugu”, -gaineratu du eurodiputatuak-, “ardurak eta lanak partekatzen ditugulako udalik txikienean eta Europako Parlamentuan. Eta elkarren artean lan egiten dugulako. Zerbitzu integrala eskaintzen diogu Euskadi osoari. Horrela, Arabako eta Euskadiko erakundeekin landu ditugu mugikortasuna, prestakuntza, berrikuntza, nekazaritza eta garraioa. Bruselara eraman genuen “irekita lanean egoteagatik” esperientzia. Orain dagokiguna da”, -jarraitu du-, “Gorkak Gasteizen garatu nahi duen Super-hiriaren proiektuan buru belarri sartzea. Hor izango nauzu, Gorka, Gasteizentzat hain ona den proiektu hori bultzatzen laguntzeko. Ona da Arabarentzat eta Gasteizentzat ere”, nabarmendu du.\n20190513_Iñigo Urkullu. Lakua\n20190513_Izaskun Bilbao Barandica. Lakua\n20190513_Gorka Urtaran. Lakua


Sirenatxo Aizkolaria | Pinginoak eta Marmorkak\n← Abuztua sauna artean Antropologia zaleentzat blog interesgarria →\n2 iruzkin “Sirenatxo Aizkolaria” bidalketan\nJon Arbaiza 10:35 am 1 abendua, 2016\nKaixo! UPV/EHUko kazetaritzako ikasleak gara. Aldizkari bat egiten ari garenez, zeuen ipuinak bertan jartzeko baimena ematen diguzue?\nBidalketaren egilea 3:48 pm 1 abendua, 2016\nPrintzipioz ez dago arazorik gure aldetik. Badaude bi edo hiru Lasarte-Oriako Literatur Sariren batera aurkeztu direnak eta aurtengo oinarrietan ez dute eskubideei buruz ezer aipatzen, beraz guregatik aurrera. Haurrei esango diet, ilusioa egingo die!!!\nJakin ezazu aurtengo literatur lehiaketara ere aurkeztu direla eta seguruenik ipuin gehiago jarriko ditugula blogean.\nMesedez, Aldizkariren batean argitartzen baduzue eta Interneten baldin badago jakinarazi helbidea (url-a) haurrei erakusteko eta zuengana lotura egiteko.\nMila esker zuen itenresarengatik!


Euskal sagardoa 2021: Euskadi, Nafarroa eta Iparraldeko uzta, txotx denboraldi eta sagardotegiei buruzko albisteak | EITB Gai interesgarriak\n"Pandemia zetorrela ikusita, upategia hoztu genuen sagardoa atzeratzeko"\nIbon Alkortak (Altzueta) esan digu hori, eta ekainaren 18an Gipuzkoako Sagardorik onenaren saria jaso dute Gipuzkoako Diputazioaren eskutik. "Musker" alkohol gutxiko sagar edaria sortu dute orain.\nHernaniko Altzueta sagardotegiak irabazi du Gipuzkoako sagardo lehiaketa\nEz da Altzue sagardotegiak sari hau irabazten duen lehen aldia. 2017. urtean ere bere sagardoa izendatu zuten urteko onena.\nBibiana, Adunan galtzak jantzi zituen lehen emakumea\nEITBko iragarki batean ateratakoa da Bibiana. 75 urte ditu eta izugarrizko sasoia du; egunero, kilometroak egiten ditu oinez. Adunan galtzak jantzi zituen lehen emakumea izan zela kontatu digu.\nHur eta Joseba Astarbe: ''Mendiola baserriko 15. belaunaldia gara''\nAstarbe sagardotegiko bi anaiak izan ditugu gonbidatu eta bere baserri eta familiaren historia harrigarria kontatu digute. Euren sagardoa Ternuaraino iritsi da!\nSagardoaren Txapelketako 5. jardunaldia, gaur gauean, ''Erremontari'' saioan\nGaur gauean, 22:15etik aurrera, Sagardoaren Txapelketako 5. jardunaldiko partidak eskainiko ditu "Erremontari" saioak Hernaniko Galarreta pilotalekutik. Ez galdu!\nZiazerba eta sagar entsalada eta konpota prestatu ditu Julen Bazek\n"50 next" zerrendan sartu dituzte Jon eta Mikel Zapiain sagardoaren alorra berritu dutelako, eta sagarra osagai nagusi gisa hartuta, menu proposamena egin digu Garena jatetxeko Julen Bazek.\nJon Zapiain: "Sagardotegiek berrikuntza puntu hori behar dute"\nGastronomiarekin lotura duten 50 gazte eraginkorrenen zerrendan sartu dira Jon eta Mikel Zapiain anaiak. Sagardo ekoizle moduan egiten duten lanagatik nabarmendu dituzte.\nAstigarragako Astarbe, historiaz beteriko sagardotegia\nXVI. mendean hasi omen ziren Astarbetarrak sagardogintzan eta 15 belaunaldi pasa dira ordutik. Sagardortegiaren historia kontatu digu Joseba Astarbek; bakailao tortilla prestatu digu Hur Astarbek.\nSagardoaren Txapelketako 2. jardunaldia, gaur gauean, ''Erremontari''n\nGaur gauean, 22:15etik aurrera, Sagardoaren Txapelketako 2. jardunaldiko partidak eskainiko ditu "Erremontari" saioak Hernaniko Galarreta pilotalekutik.\nSagardoaren Txapelketako 2. jardunaldia, gaur, "Erremontari" saioan\nEtxarri-Barrenetxea IV.a / Segurola-Larrañaga eta Juanenea-Zubiri / Goikoetxea VI.a-Aizpuru III.a partidak jokatuko dira.\nBaheketa masiboa egingo du Osakidetzak Urberu sagardotegian martxoaren 31tik aurrera egon diren bezero guztien artean. Eibar Ospitalean egingo zaie PCR proba, bihar.\nZein da Urnietako Oianume sagardotegi eta jatetxeko legatzaren sekretua?\nUrnietako Oianume sagardotegi eta jatetxea ezagutu dugu Patxi eta Juanjo Iribarrekin. Jatetxean bertan egiten duten plater berezienetako bat pretatzen erakutsi digute: legatza Oianume saltsan.\nOsasun Sailak baheketa egingo die martxoaren 27an Egi-Luze sagardotegian jan zutenei\nPertsona horiek Iztietako Osasun Zentroarekin jarri beharko dira harremanetan (943 00 79 40) larunbat honetako 16:00etatik aurrera, edo apirilaren 4an 10:00ak baino lehen.\nAsier Olaizola: ''Olaizola Sagardotegiko sukaldea nik eramaten dut''\nHernaniko Osinaga auzoko Olaizola Sagardotegiaren jabea da Asier Olaizola pilotari ohia. Sagardotegiaren egungo egoeraz hitz egin du, eta denboraldia luzatu egingo dutela azaldu du. Dioenez, bera sukaldean egoten dela lanean.\nAnder Gonzalez bost sagardotegitan izan da urtarriletik\n'A Bocados' saioko aurkezlea izango da Sagardo Berriaren Eguneko protagonistetako bat.\nAsier Olaizola pilotari ohi eta sagardogilea, gaur, "Biba Zuek!" saioan\nGainera, azoka saltzaileekin mintzatuko dira eta Agurain bisitatuko dute.\nNon edaten da sagardoa: kopan ala edalontzian?\nJaione Mariezkurrena edalontziaren aldekoa da sagardogile gehienek ere hala edaten dutelako. Zigor Iturrieta, ordea, koparen aldekoa da eta bere arrazoiak eman dizkigu.\nMorokila, Boroako Etxerriaga sagardotegiko menuaren postre gozoa\nZornotzako Boroan dagoen Etxerriaga sagardotegian sagardotegiko menuari ukitu berezia eman nahi izan diote eta ohiko txuleta, bakailao tortilla eta abarreri morokila gehitu diote.\nSagadotegien aldeko eta kontrako argudioak eman dituzte Iker Laurobak eta Antton Telleriak.\nSagardotegiek oraingoz ez dute irekiko, gutxienez asteburura arte\nSagardotegiek oraingoz ez dute irekiko, gutxienez asteburura arte. Ostiralean LABI batzordeak erabakitzen duena ezagutzeko zain daude.\nArantxa, taxilaria: “Sagardotegiek negu parteko hilabete hauek salbatzen zizkiguten”\nArantxa Agirrezabala taxilaria da Zumarragan. Covid-19aren krisia tarteko, bezero gehienak galdu dituela azaldu du “Eztabaidan”en. Ostalaritza itxita eta mugikortasuna mugatuta, jendeak ez du taxirik eskatzen.\nEtxean txotx egiteko produktu-sortak eskaintzen ari dira sagardotegiak\nSagardotegi denboraldia hastear zegoela itxi dituzte ostalaritza lokalak Hernanin eta Astigarragan. Horrenbestez, txuletoiak eta sagardo botilak etxera eraman ahal izatea eskaintzen ari dira.\nTxotx egin dugu Didan!\nUnai Agirrerekin Sagardotegi denboraldiaren inguruan hitz egiteko aukera izan dugu, nola dator aurtengoa?\nRufino Ansorena, Rufino sagardotegiaren jabea: “Aurten ez dugu publikora irekiko”\nRufino Ansorena, Hernaniko Rufino sagardotegiaren jabea, 2021eko txotx denboraldiaz aritu da “Eztabaidan” saioan. Sagardoa salduko dute baina ez dute jaten emango.\nAurtengo sagardoa pitxar gardenean eta kopan emango digute, mahaian eserita gaudela\nSagardogileek prestatu duten protokoloari esker, segurua eta erakargarria izango da aurtengo denboraldia. Bezeroa gertuago izango da eta sagardogileak informazio gehiago eman ahal izango die.\nTransexualitateaz, joskintzaz eta sagardoaz\nNaizen elkarteko Bea Severrekin eta sexu aldaketa egin duen Xubanekin hitz egin dugu. Joskintzaz aritu gara eta Unai Agirrek sagardo denboraldiaz hitz egin digu.\nSagardotegiek eta landetxeek galdutzat ematen dute denboraldia\nHerrien itxierarekin, herriko bezeroak soilik izango dituzte. Hain zuzen ere, horrek, besteak beste, otsailaren 5ean hasiko den sagardotegi denboraldiari sekulako kolpea emango dio.\n"Mahaian eserita eta txarroetan zerbitzatuko ditugu sagardoak jendeak dastatzeko"\nOtsailaren 5ean hasiko da sagardotegien eta txotxaren denboraldi ofiziala. Astigarragako Petritegi sagardotegira hurbildu gara aurtengo sagardo berria nola kontsumitu behar dugun ezagutzeko.\n"Sagardotegietan aldaketak egongo dira, baina leku seguruak izango dira"\nZornotzako Uxarte sagardotegiko Jose Antonio Zamalloa sagardogileak covid-19a dela eta sagardotegietan egongo diren neurri berriak azaldu ditu. Otsailaren 5ean hasiko da sagardo denboraldia.\nArantza Eguskiza: "Duela 500 urte fabrikak sortu ziren sagardoa egiteko"\nArantza Eguskiza eta bere ahizpa Iparragirre sagardotegiaren jabeak dira. Dioenez, duela 500 urte fabrikak sortu ziren sagardoa egiteko, eta ondoren ukuilua eta bizilekua erantsi zizkieten; hor sortu ziren sagardotegiak. 500 urteko sagardotegiak denborali berezia izango du, besteek bezala, covid-19a dela eta.\nEserita egon beharko dute bezeroek, eta sagardoa pitxarretatik edan. Mahaiko arduradunak izango du altxatu eta pitxarra betetzeko aukera.\nDena prest sagardotegietan txotx garaia segurtasunez hasteko\nIzurritearen kontrako protokoloak martxan jartzeagatik, ohi baino beranduago baina hemen da aurtengo sagardoaren txotx garaia ere.\nSagardotegien denboraldia hizpide nagusi "Biba Zuek!" saioan gaur arrsatsaldean\nBigarren orduan, Olatz Salvador kantautore donostiarra hartuko dute gonbidatu platoan.\nOtsailaren 5ean ekingo diote erabat ezohikoa izango den sagardo denboraldiari\nPandemiak eragindako murrizketekin hasiko da denboraldia sagardotegietan. Sagardoa, behintzat, oso ona omen dator. Inguruko tabernariek eta autobus enpresek ez dute itxaropenik denboraldi honetan.\nEuskal Herriko lehen sagardoteka ireki dute Astigarragako Ibailur jatetxean\nEuskal Sagardoa Jatorri Deituraren sagardogileek horren aldeko apustua egin dute, urte zailaren ostean. Sagardogileek 15 milioi euroko galerak izan dituzte 2020an.\nBaratxuria, kolesterola jeisteko eta analitikak hobetzeko Miguel Mariren sekretua\nMiguel Mari karrozaria da Anoetan. Gainera, umeentzako aulki pertsonalizatuak egiten ditu eta bere sagardo propioa prestatzen du, garagardo botilak gehiago aprobetxatzeko. Ez galdu!\nNola egiten zuten sagardoa XVI. mendean?\n"JA Sukalerrian" Ezkio-Itsasora joan da. Hango Igartubeiti baserria XVI. mendean eraiki zuten bezala mantentzen da. Sagardoa egiteko dolare bat da eta inguruan eraiki zuten etxebizitza.


Estalki anitzeko estalkia beira tenplatua distiratsua sukaldeko seriea\nHasiera > Produktuak > Sukaldeko armairuak > Sukaldeko serie > Shimmer Gray Kitchen Series\nShimmer Gray serieak estilo garaikidea du. Egurrezko indartutako estalki anitzeko kontratatzeko estalkia, sukaldeko seriea grisa gogorra eta itxura oso distiratsua eta distiratsua duena. Estaldura honen funtzionalitate garaikidea hobetzeko, diseinu eta osagai sinpleak hartzen ditugu. Beira gogortua duen estaldurak iraunkortasuna eta indarra ditu. Sukaldaritza melaminaz egindako akabera gris distiratsuek eragina / beroa / kimikoa ondo jasaten dute eta koloreak gabe mantentzen ditu urteetan zehar.\nShimmer Gray seriea\nArmairu altu bat solairuko armairuen mutur baten kontra kokatzen da. Ateetako panelak eta tiraderen aurrealdeak kristal tenplatu gogorraren estaldura dute eta zure sukaldea itxura distiratsua eta distiratsua du. Estalduraren itxura ederra hobetzeko eta beirazko efektua apurtu nahi ez baduzu, ate handiak tamaina handian diseinatzen dira eta diseinu gutxiago erabiltzen dute. Ateak eta tiraderak aurrealdeen mugimenduak hatzen bidez kontrolatzen dira.\nArmairu altuaren erdiko eremua zure etxetresna elektrikoak, labea edo mikrouhin bezalako ateetara irekita egoteko diseinatuta dago. Solairu armairuak eta armairu altuko gris distiratsua parekatzeko, zurezko egur marroi baten ehundura hormako armairuak ezartzen dira. Hormako armairuen azpian, atzeko entxufe batzuk instalatzen dira. Sorginkeriarik gabeko botilak eta ontziak erabilgarri bihurtzen dira entxufe txiki horiek. Kolore argitsu batzuk gomendatzen da socket eder horietarako. Sukaldean kolore distiratsu batek gure espiritua altxatu dezake. Shewell da oriental shimmer gris sukaldeko serie armairuak fabrika zuzeneko, ekialdeko beira tenplatua sukaldea serie armairuak zuzeneko fabrika, ongi etorria kontsultatu beirazko tenplatu sukaldeko armairuak hornitzeko prezio optimoa.\nKontratatzeko hainbat estrukturen beira estaldura grisezko altzari gogorra beiraztatua.\nBeira tenplatuaren estaldura beira zaratatsu batez eginda dago eta horrek indar handia du. Estaldura horrek gogortasuna 7,5 edo gehiagokoa izan dezake, mineralaren gogortasunaren eskalaren arabera. Horrek esan nahi du oso gutxi diren objektuak, hala nola diamanteek, estaldura marratu dezakete. Gogortasuna zure sukaldea harramazka gutxiago bilatzen du.\nAurpegi finkodun beira gogorra kolorea da. Eta kolore aurpegia oinarrizko materialaren kontra dago, gogortutako beira laminaren gainean materialaren gainean jarrita dagoenean. Estalduraren ondoren, kolore-geruza gogortutako beira eta oinarrizko materialaren artean dago. Prozesu honek kolorearen geruza oxigenotik isolatuta uzten du, oxigeno hori lortzeko, beraz, kolorea bizitza iraunkorra izan daiteke discoloration gabe.\nGainera, melaminako akabera gris distiratsuko armairuen armairuak beroaren eta kimikoaren aurrean erresistenteak dira. Estaldura materiala tenperatura oso altua da. Sukaldeko beroak ez lioke estaldurari kalte edo kolorerik ekarriko.\nCore materialaren lau ertzak aleaziozko aluminioarekin ixten dira. Metalezko ehundura paregabea da beira gogorra duen gainazal distiratsuarekin. Aleaziozko aluminiozko ertzak eta kristalezko gainazal distiratsua sukaldeko diseinuaren elementu modernoak dira. Barrualdea garaikidea baldin baduzu, beira tenplatu gogorra sukaldean ondo lotuko litzateke.\nShimmer Grey serieko oinarrizko materiala kontratxapatua da, ateak, tiraderak, aurrealdeak eta amaierako panelak barne. Carcass materiala partikula-taula bat da (berriz, bideratutako burdinazko taula eta kontratxapatua ere eskuragarri daude carcass).\nKontratatuak sukaldeko armairuak eta bestelako altzariak egiteko aukera ezin hobea da. Zur trinkoetatik zuritu diren xafla mehearekin egina dago. Orratz mehe horiek erretxinarekin itsatsita daude eta orri batean sakatzen dira. Geruza anitzeko kontratxapatua indarra eta egonkortasun handia du eta horrek aurre egiten dio\nMurrizketa eta hedapena bere gurutze-granadaren ereduagatik.\nKabinete egitura egonkorra eta luzea mantentzeko gaitasuna duen torlojua.\nFormaldehidoa igortzeko kontratxapatua ≤ 0,5 mg / L, errespetatzen duen ekoizpena eta Europako klase E0 estandarra betetzen duena. Shewell da oriental shimmer gris sukaldeko serie armairuak fabrika zuzeneko, ekialdeko beira tenplatua sukaldea serie armairuak zuzeneko fabrika, ongi etorria kontsultatu beirazko tenplatu sukaldeko armairuak hornitzeko prezio optimoa.\nCore materiala: kontratxapatua\nAkabera: aurrealdeko aurpegia 2mm-ko beira gogortutako estalita, atzealdea melaminaz egina\nErtzak: aluminiozko aleazioa


DISKOETXEEN LORALDI ANITZA (II. Zatia)\nDISKOETXEEN LORALDI ANITZA (II. Zatia) Klikatu argazkien gainean handiago ikusteko\nSGAEren pean dauden zigiluen antzera, multzo honetan ere hiru azpiatal bereizi daitezke. Guztiek ezaugarri bat dute komunean (musika librearen aldeko apustua), baina ezberdintasun txikiak ere badituzte. Esaterako, Musikherriak, Eremu Lauak edizioguneak eta Sototik label-ek copyleft-aren alde egiten dute, baina ez dira guztiz antzekoak gerora ondorioztatu ahal izango den bezala. Aldi berean, Drowned Scream, Gorpubelatze, Ortots eta Puzkarra guztiz askeak dira. Ez dute copyleft lizentziarik erabiltzen, baina finean filosofia berbera dute. Alegia, musika librearena. Honekin batera, �pirata� hutsak dira (zentzu onean). Eta azkenik, Psylocybina diskak, Eremu Lauak eta Ideiak Bultzatuz-en kasua genuke. Hiruek musika elkarte bat dute oinarrian eta aukera izan dute �barra kodea� eskuratzeko. Jakina denez, barra kodeak asko laguntzen du edozeren banaketa, eta elkarteak izanik aukera dago lortzeko. Nolanahi ere, Ideiak Bultzatu eta Sototik label diskoetxeak berezitzat joko ditugu. Hori bai, bakoitzak bere berezitasuna du.Kontuak kontu, azter ditzagun labur baina ulertzeko moduan diskoetxe bakoitzaren nondik norakoak. DROWNED SCREAM RECORDS (Loiu, Bizkaia)\nAritz Nabarro eta Asier Bilbao musikariek 2003. urte inguruan sortu zuten diskoetxe txikia da. Musikalki, metal musikaren muturreko alorrean aurki daitezkeen estiloak jorratu eta jorratzeko asmoa dute. Estreinakoa, At The Gates taldearen omenezko diskoa izan zen. Lan nekeza baina apustu interesgarria. Aurten ostera, Darkness By Oath talde euskaldunaren lehen diskoa eta Odd Heathenish taldearen maketa kaleratu dituzte. Honez gain, kontzertu eta birak ere antolatzen dituzte.\nInfo gehiago: info@drownedscream.net www.drownedscream.net\nEREMU LAUAK EDIZIOGUNEA (Euskal Herria)\nHaritz Pascual, Gorka Bereziartua eta Xabier Doncelek Eremulauak kolektibo eta webzinea martxan jarri ondotik, aurten zigilu ere bilakatu dute. Azken urrats honetan Jon Basaguren batu zaie. Gainera, diskoetxea ez ezik argitaletxe txiki bat izateari ez dio uko egiten. Lehen ekoizpena Nun taldearen Collage diskoa izan da. Esparru musikalari dagokionean, Eremulauak ediziogunekoek euskal panoraman lekurik ez duten taldeei lagundu nahi diete. Aurrera begira, ekoizpen berriak iritsi daitezke.\nInfo gehiago: http://ediziogunea.eremulauak.com\nGORPUBELATZE PRODUCTIONS (Amurrio, Araba)\nGure lurraldeko metal musikaren underground-aren barruan Amurrio aipatu beharreko herria da. Bertan sortu zen iaz Gorpubelatze Productions, muturreko metalaren alde egiten duen zigilua. Urgarunek, diskoetxe independentearen sortzaileak, inguruko eta beste herrialdeetako musikarien musika zabaltzeko sortu zuen. Orain arte, ekoizpenak kasete nahiz CD-R formatuan kaleratu ditu. Besteak beste, Arima Erratuen Erresuma Split-a eta Panzerfrosten aurreneko LPa. Honez gain, Urgarunek Thrashing Madness Records azpizigilua sortu du aurten eta lehen ekoizpena Lupulo euskaldunen kasetea izan da. Info gehiago: urgarun@yahoo.es www.gorpubelatze.cjb.net\nIDEIAK BULTZATUZ (Zornotza, Bizkaia)\nDuela bi urte zenbait musika taldek sortutako elkarte kulturala oinarri duen zigilua da. Beraien helburua egungo musikaren egoerari aterabide bat ematea da talde bakoitzaren musika auto ekoiztuz. �Autogestioan sinisten duten musikarientzako bidea da�. Kaleratu zuten lehenengo lana Nuuk-At taldearena izan zen. Horren ezaguna egin zena mila ale saldu ostean. Ekoizpena SGAEren pean kaleratu zuten, baina ez dute mendekotasun horren alde egiten. Taldearen esku uzten dute erabakia. Hortaz, orain arte zehaztu ditugun bi multzoen arteko hibridoa genuke Ideiak Bultzatuz. Laster ekoizpen gehiago plazaratu eta hedatuko dituzte.\nwww.ideiakbultzatuz.com info@ideiakbultzatuz.com MUSIKHERRIA HERRI DISKETXEA (Euskal Herria)\nIazko martxoaren amaieran egin ziren Markinako Gazte Mugi topaketen ondorioz sortu zen Musikherria. Bertan herri diskoetxe bat sortzearen beharra ondorioztatu, Herri Disketxeruntz proiektua abian jarri eta urrian Musikherria zigilua aurkeztu zuten. Sustatzaileak diskoetxea osatzen duten musika taldeak eta sorrerako eztabaidetan parte hartu zuten musikazaleak izan ziren. Urtebete igaro ostean, hogeitik gora erreferentzia dituzte. Gehientsuenak aurten kaleratu dituzte. Esaterako, All Jazz Era, Sarkor, Ozen eta Conflict Noise-ren lanak. Bestalde, kontzertu bira garrantzitsu bat burutu dute aurten eta emanaldiak antolatzen jarraitzen dute gaztetxeen ezinbesteko laguntzarekin. Amaitzeko, gogoratu Musikherria izan dela nolabait filosofia berriaren bultzatzaile definitiboa. Alegia, beraiek izan dira musika librearen alde lehenbizi antolatu direnak Copyleft mugimendua besarkatuz.\nInfo gehiago: info@musikherria.org www.musikherria.org\nORTOTS BURDIN HOTSAK (Donostia, Gipuzkoa)\nHerriko Burdina webzineko kideek, Euskal Herriko metal talde gazteekin bilduma bat prestatu ostean, berau plazaratuko zuen zigilu bat sortzea erabaki zuten. Bildumaren proiektua duela bi urte piztu zen arren, Ortots diskoetxea aurten jarri dute martxan. Lehen ekoizpena, aipaturiko Altzairu Goria bilduma izan da eta jarraian iritsi dira Denial zein Mendeku Itxuaren estreinakoak. Sortzaileen helburu nagusia gure lurraldeko metal talde berriei aukera bat ematea da. Beti ere, Herriko Burdinaren alde. Dena dela, aurrera pausuka joan nahi dute. Info gehiago: ortots@herrikoburdina.net www.mundurat.net/ortots\nPSYLOCYBINA RECORDS (Hondarribia, Gipuzkoa)\nPsylocibe Elkartea du oinarri eta Hondarribia inguruko taldeak bultzatzea jomuga. Iaz jarri zuten martxan, baina aurten kaleratu ditu ekoizpen gehienak. Besteak beste, Pinbol, Kabul eta Coliflowers taldeen diskoak. Estilo aldetik ezin da zigilua esparru batean kokatu. Mugarik gabeko zigilua da. Oso berezia. Hori bai, bere inguruko taldeen alde ezinbesteko lana egiten duena. Elkarte bat izanik, barra kodea eskuratzeko aukera izan dute eta euren lanak banatzaile komertzialek ere hedatzen dituzte. Info gehiago: psilocybina@euskalerria.org\nPUZKARRA RECORDS (Hernani, Gipuzkoa)\nJon Ijurko eta Ibon Apezetxea �Pepino�-k Euskal Herriko benetako Punk Oi! musika bultzatzeko asmoarekin sortu duten zigilua da. Musikaren komertzialtasunari aurre egiteko, bertako taldeak euren kabuz bultzatzea pentsatu zuten. Honela zaletasuna apustuarekin uztartu eta soilik punk oi!-aren alde lan egiteko gogotsu daude. Beraien hitzetan, gainontzeko musika ez zaie axola. Aurten, lehenengo lau erreferentziak kaleratu dituzte. Afoniaren bi lan, Doublin Boysen diskoa eta Orreaga 778-aren lehen lana. Bestalde bidean da Ukabilkada taldearen lehen diskoaren berrargitarapena. Info gehiago: puzkarra@euskalerria.org\nSOTOTIK LABEL (Orereta, Gipuzkoa)\nOrain arte aipaturiko zigiluen artean berritzaile eta bereziena da. Hasteko, argitu behar da Sototik net-label bat dela. Interneten copyleft lizentziarekin argitaratzen dena Mp3 formatuan. Oier Iruretagoiena (T�suri) sortzaileak dioen bezala, �ez dago CD fisikorik, dena 0ak eta 1ak dira�. Askoren iritziz net-labelak izango dira etorkizuneko diskoetxeak. Izan ere, mugarik ez dute, gasturik ez eta mundu osora zabaltzen dira. Dena dela, kontran galtzeko erraztasuna aipa daiteke. Askotan ezin jakin non gordetzen diren gauzak. Filosofiari dagokionez, �musika esperimentala� edo musika ez oso ohikoa sareratuko duen zigilua da. Lehen erreferentzia L�ty_Negarti sortzaile algortarraren Introspicio izan da. Gerora proiektu berriak �igoko� dituzte web orrira. Ezbairik gabe, bitxia eta aurrerakoia Oierrek eratu duen net-labela.\nInfo gehiago: oieria@gmail.com www.sototik.com/label/\nBukatzeko, Iparraldeko zigiluen aipamen txikia egitea komenigarria litzateke. Estatu frantsesaren barne kokatzen direnez, SGAEren parekoa den SACEM elkartearen mendeko diskoetxeak dira. Ezagunena ezbairik gabe Agorila dugu, betidanik iparraldean hedatuegia dagoen �folklorismo� delakoaren adierazle nagusia. Durangoko Azokan oraindik mantentzen dute presentzia. Bestalde, Kultulan Diskak zein R. Dizka diskoetxe desagertuak eta Lanetik Egina kultur elkarte langilea aipatu behar dira. Bukatzeko, Lapurdiko Amanita dugu, Caf� Teatro edota Voodoo Muzak taldeen lanak argitaratu izan dituena, eta Anorack Records.\nEUSKAL HERRIKO DISKOETXEEN ZERRENDA\nMartxan daudenak (gainontzekoak)\nAGORILA (Baiona, Lapurdi)\nBELTZA Records (Donostia, Gipuzkoa)\nBONBERENEA Ekintzak (Tolosa, Gipuzkoa)\nBRIXTON Records (Getxo, Bizkaia)\nCOMPA�IA DE SUE�OS ILIMITADA (Azkoitia, Gipuzkoa)\nDISCOS CRUDOS (Leioa, Bizkaia)\nEDG-MUSIC (Galarreko Espartza, Nafarroa)\nELKAR (Donostia, Gipuzkoa)\nERRABAL JAZZ (Soraluze, Gipuzkoa)\nETXE-ONDO (Mutiloa, Nafarroa)\nGAZTELUPEKO HOTSAK (Soraluze, Gipuzkoa)\nGOI MUSIC (Beasain, Gipuzkoa)\nGOR DISKAK (Iru�ea, Nafarroa)\nGP Records (Donostia, Gipuzkoa)\nHIRUSTA Records (Hondarribia, Gipuzkoa)\nMATXINSALTO (Pirritx eta Porrotxena)\nMUNSTER Records (Bilbo, Bizkaia)\nMUSICA AUTONOMA/FRAGMENT MUSIC (Donostia, Gipuzkoa)\nNO-CD Rekords (Donostia, Gipuzkoa)\nNOIZPOP (Mungia, Bizkaia)\nOIHUKA (Donostia, Gipuzkoa)\nREEK OF PUTREFACTION (Galdakao, Bizkaia)\nUNDERHILL Records (Iru�ea, Nafarroa)\nAUS ART RECORDS (Orio, Gipuzkoa)\nRUN DOWN MUSIC (Tolosa, Gipuzkoa)\nANORACK RECORDS (Haltsu, Iparralde)\nAKETO Records (Hertzainak taldeak sortua)\nDDT (diskoetxe gisa)\nIZ / IZ Rock\nCOOPERACCION RECORDS (Trintxerpe, Gipuzkoa)\nDISCOS SUICIDAS (Algorta, Bizkaia)\nTWOBASCOS Records (Bilbo, Bizkaia)\n2006 � 2007 , abendua � urtarrila\nMusikHeriak hiru nobedade eta 2011ko uzta aurkeztuko du Durangoko azokanBerriakMUSIKHERRIA diskoetxe berriaElkarrizketakDISKOETXEEN LORALDI ANITZA (I. Zatia)ArtikuluakMUSIKHERRIA, HERRI DISKOETXEA ABIANBerriakMUSIKHERRIAKO BESTE BI LAGUN ATXILOTU DITUZTEBerriakMUSIKHERRIAKO MUSIKARIAK ASKATZEKO DEIABerriakMUSIKHERRIAREN NOBEDADEAKBerriakMUSIKHERRIAREN UDAKO UZTA: TXURRUSTADA ETA GARAGARDO GURABerriakMUSIKHERRIA ZIGILUAK BERE AZKEN NOBEDADEAK AURKEZTU DITU ETA AHT-REN AURKAKO KONTZERTUA ANTOLATU DUBerriakMARTXOAK 4, DURANGON: MUSIKHERRIA HERRI DISKOETXEAREN AURKEZPEN JAIALDIABerriakMenu del d�aKritikakMUSIKHERRIADirektorioa/enpresakANGER boterearen sedukzioari stopElkarrizketakSIROKA TALDEAK �KAROSI� IZENBURUKO BIGARREN DISKOA ARGITARATU DUBerriak�Mugi gerria� kantuaren bideoklipa kaleratu berri du Itziarren Semeak taldeakBerriakITZIARREN SEMEAK: "LEHEN LERROAN" IZAN DIRENEN OMENEZBerriak121 KREW Ezkerreko bidetik, sendoElkarrizketakBanda BatxokiDirektorioa/taldeakTUBOSKAPI TALDEAREN AZKEN AGURRABerriak�ETXE BAT�, SKT SEKUENTZIA TALDEAREN BIGARREN DISKOABerriakSarkorDirektorioa/taldeakKONTER, ARGAMBOYS ETA PUNKAMINE TALDEEN ESTREINAKO DISKOAKBerriakPUNKAMINE �Hurrengo belaunaldiek beteko dituzte psikiatrikoak�ElkarrizketakKLORATITAREN BIGARREN LANA LABEAN DA JADABerriakKLORATITA Hortzak estutu eta koska eginElkarrizketakKasu!Direktorioa/taldeakNEGURI GORRIAK, NEGU GORRIAK TALDEARI TRIBUTOABerriak121 KREW �DENBORAREN ILDOA� DISKOAREKIN ESTREINATU DABerriakNorte ApacheDirektorioa/taldeakMusikHerria diskoetxeak bere jarduera eten duBerriakTaupaka egitasmoa sortu duteBerriakKasu! taldeak disko berria, 'Erraietatik', argitaratu duBerriakSiroka taldeak '3.SZN' diskoa kaleratu duBerriak Bidali zure iruzkina


La Forêt-du-Temple - Wikipedia, entziklopedia askea.\nÉveline Moulin (en)\n46°25′15″N 1°54′10″E / 46.4208°N 1.9028°E / 46.4208; 1.902846°25′15″N 1°54′10″E / 46.4208°N 1.9028°E / 46.4208; 1.9028\nCrozon-sur-Vauvre, Lourdoueix-Saint-Pierre, Mortroux, Nouziers, Aigurande eta Crevant\n74 (%50.7) 69 (%47.3)\nLa Forêt-du-Temple (frantsesez eta ofizialki: La Forêt-du-Temple) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 149 biztanle zituen.\n2007an La Forêt-du-Temple udalerrian erroldatutako biztanleak 154 ziren. Familiak 76 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 24 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 136 etxebizitza zeuden, 76 familiaren etxebizitza nagusia ziren, 40 bigarren erresidentzia ziren eta 20 hutsik zeuden. 134 etxeak ziren eta 2 apartamentuak ziren. 76 etxebizitza nagusietatik 65 bere jabearen bizilekua ziren eta 11 alokairuan okupaturik zeuden; 1ek gela bat zuen, 9 etxek bi zituzten, 16 etxek hiru zituzten, 24 etxek lau zituzten eta 27 etxek bost zituzten. 36 etxek euren parking plaza propioa zuten azpian. 34 etxetan ibilgailu bat zegoen eta 26 etxetan bat baino gehiago zituzten.\nLa Forêt-du-Temple udalerriko biztanleria-piramidea 2009an .\n2007an lan egiteko adina zuten pertsonak 90 ziren, horien artean 66 aktiboak ziren eta 24 inaktiboak ziren. 66 pertsona aktiboetatik 58 lanean zeuden (30 gizon eta 28 emakume) eta 8 langabezian zeuden (3 gizon eta 5 emakume). 24 pertsona inaktiboetatik 11 erretiraturik zeuden, 3 ikasten zeuden eta 10 "bestelako inaktibo" gisa sailkaturik zeuden.\n2009an La Forêt-du-Temple udalerrian 76 unitate fiskal zeuden, 143 pertsonek osaturik. Pertsona bakoitzeko diru-sarrera fiskalaren mediana urteko 12.490 euro zen.\n2007an zeuden 4 komertzioetatik, 2 erauzte enpresak ziren eta 2 bestelako produktu industrialen fabrikazioko enpresak ziren.\n2000. urtean La Forêt-du-Temple udalerrian 12 nekazaritza-ustiategi zeuden, 300 hektarea erabiltzen.\nMortroux (2,7 km)\nNouziers (4,2 km)\nMoutier-Malcard (4,5 km)\nAigurande (5,8 km)\nLinard (7,3 km)\nMalval (8,0 km)\nMultimedia: La Forêt-du-Temple\nBNF: 15251472f (data)


Sarean da Bidebarrieta aldizkaria, dantzari buruzko artikulu mamitsuak barne — dantzan.eus\nHemen zaude: Hasiera › Albisteak › Sarean da Bidebarrieta aldizkaria, dantzari buruzko artikulu mamitsuak barne\nSarean da Bidebarrieta aldizkaria, dantzari buruzko artikulu mamitsuak barne\nBilbo eta inguruetako giza eta gizarte zientzien alorrean egindako ikerketak jasotzen dituen Bidebarrieta aldizkaria sarean jarri dute nahi duenaren eskura. Artikulu guztien artean badira dantza aztergai dutenak ere, Iñaki Irigoienen Las fiestas de Bilbao: Danzas y músicas entre los siglos XVI- XIX artikulu mamitsua kasu.\nBilboko dantzei buruz Irigoienek egindako lan hori Bidebarrieta aldizkariaren 17. zenbakian argitaratu zen. Bertan XVI-XIX mende bitartean, Bilboko Jaietan, egindako dantza eta musika ikuskizunen berri ematen du egileak. Bilbon aldizka egiten ziren dantzen eta musiken gaineko dokumentazioa da eskaintzen duena, XVI. mendeko arropak, lehiaketak eta dantzak azaltzen direlarik. Corpus Christi edo Gorputz eguneko jaiak ziren XVI. eta XVIII. mendeetako jai nagusiak eta hauetan musikak eta dantzak zuten garrantzia ikus daiteke lanean.\nIñaki Irigoien berak Bilboko aurreskuari buruz idatzitako beste lan bat ere argitaratuta dago Bidebarrieta aldizkarian eta bertan dantza hau Bilbon nola eta noiz egin izan den aztertzen du. Gainontzeko lan guztiekin batera digitalizatuta sarean dago orain eskura. Iñaki Irigoienen bi lanez gain, festak, musika eta dantza Bilbon eta eta inguruetan aztergai duten Jose Carlos Enriquez eta Iñigo Sarriugarteren artikuluak aurki daitezke Bidebarrieta aldizkarian.\nHona aldizkarietan topatu daitezkeen dantzari buruzko artikuluak:\nIñaki Irigoien: "Las fiestas de Bilbao: Danzas y músicas entre los siglos XVI- XIX" . Ale berezia, 17 eta 18 zenbakiak (2006)\nIñaki Irigoien: "El aurresku en Bilbao". 1. zenbakia (1996)\nJose Carlos Enriquez: "La fiesta y sus músicas en el Bilbao del setecientos. Propuestas históricas para en análisis en la cultura urbana de las sensibilidades sonoras". 3. zenbakia (1998)\nIñigo Sarriugarte Gomez: "Refexiones en torno a los procesos actuales del happening, performance, teatro y la danza contemporánea." 2. zenbakia (1997)\n1996an sortu zen Bidebarrieta aldizkaria eta Bizkaiko hiriburuaren eta honen inguruko historiaren, artearen, kulturaren eta beste zenbait gizarte zientziaren eremuan mugitzen dira berau osatzen dutena artikuluak. 1996 eta 2013 arteko aldizkariak daude eskuragai.\nIturria: Bidebarrieta. Bilboko giza eta gizarte zientzien aldizkaria (aldizkari osoak sarean)\nLas fiestas de Bilbao: Danzas y músicas entre los siglos XVI y XIX


Posta elektronikoaren arriskuak saihesteko gomendioak | El Diario Vasco\nSociedadPosta elektronikoaren arriskuak saihesteko gomendioak\nSábado, 8 diciembre 2018, 16:42\nOstiraletik igandera bitartean Gasteizen egiten ari den Araba Encounterren 5. edizioak denetariko edukiak ditu, honelako topaketetan gertatu ohi den bezala. EuskalHack elkarteko Rober Casadok, esate baterako, erabiltzaileei lagungarri gerta dakieken hitzaldia eman du, posta elektronikoaren arriskuez ohartaraziz eta horiek saihesteko hainbat gomendio eskainiz.\nCasadok gogoratu duenez, posta elektronikoa erabilera handiko erreminta da, baina 1971an sortu zenez, ez zen segurtasunaren premisarekin jaio. «Batzuetan, enpresek ez dute segurtasuna bermatzearen aldeko apusturik egiten, departamentu batzuek, Komertzialak edo Gerentziak adibidez, erosotasuna jartzen baitute segurtasunaren gainetik. Baina sor daitezkeen kalteek guztiei eragiten diete».\nCasadok jakinarazi duenez, batzuetan korreo pribatuak, gmail edo antzeko plataformen gainean daudenek, profesionalak baino seguruagoak dira, email korporatiboek ez baitute autentifikatze bikoitza izaten kasu batzuetan. «Mezu horiek eskuratzea eta enpresaren informazio konfidentziala lortzea oso erraza da, eta hori baliatuz probetxu ateratzen dute delitugileek».\nLehen aholkua da telefonoz egiaztatzea «beti» ordainketa kontuarekin loturiko aldaketak eskatzen dituzten mezu guztiak, ez baikara «emailez fidatu behar». Jada ordainketa egina badago, bankura deitu behar da lehendabizi, transakzioa eteten saiatzeko. Ondoren, poliziarekin jarri behar gara harremanetan lege-ekintzak martxan jartzeko.\nIrabazi-asmorik gabeko elkartea da EuskalHack. Profil tekniko anitzetako pertsonek osatzen dute taldea, eta guztiek dute segurtasun informatikoaren aldeko grina. Araba Encounterren eskaini duten hitzaldian, Roberto Casadok azpimarratu du egunero 300.000 milioi email bidaltzen direla eta horietako askok spam-a edo malware-a daramatela.\nIbilaldia, Bizkaiko ikastolen festaren kantua eta bideoklipa aurkeztu dituzte\n2019ko uztailean izango da bigarren EuskarAbentura La nueva Miss Mundo: una mexicana voluntaria de una ONG para migrantes